19:29 08.09.2020 (Янгиланган 22:33 08.09.2020)\nАҚШ молиячиларининг энг қўрқинчли туши бошланди - Хитой ўз ихтиёрида бўлган 1 триллион АҚШ давлат қарзларини сотишга қарор қилди. АҚШ иқтисоди бунга дош бера оладими? Долларга асосланган дунё молия тизими-чи?\nХитой ва АҚШ молиявий экспертлари айни дамда Пекин АҚШ санкцияларига жавобан Хитой қўлида ушлаб турган бир триллионлик Америка давлат облигацияларининг 20 %ини сотишга қарор қилгани ҳақидаги хабарларни муҳокама қилишмоқда.\nТурли экспертлар ушбу ҳодисани турлича баҳолашмоқда: Америка бозорида “ҳақиқий апокалипсис”дан тортиб АҚШга ҳатто “чивин чаққандек” ҳам бўлмаслигигача.\nҲис-туйғуларга берилмасдан хотиржам фикр юритганда, ушбу воқеанинг узоқ муддатлари истиқболларига ҳам назар солиш мумкин.\nГонконгда жойлашган South China Morning Post нашри ёзишига кўра, “Хитой ўз қўлида бўлган АҚШ қимматбаҳо қоғозлари миқдорини босқичма-босқич – 800 миллион долларгача камайтириши мумкин. Хитой анча вақтдан бери АҚШ иқтисодига зарар етказиш мақсадида облигацияларидан воз кечишни ният қилган эди, лекин шу билар вақтда Вашингтон томонидан қўлланилиши мумкин бўлган санкциялар ва Қўшма Штатлардаги Хитой мулкини ҳибсга олиш каби оқибатларини ҳам тарозига солиб кўраётган эди”, - дейилган хабарда.\nВазиятга иқтисодий томондан назар солганда, Хитойнинг 20% ва ҳатто 50% облигациялардан воз кечиши ҳам Оқ Уйга жиддий зарар етказа олмайди. Сабаб оддий математикада: фақатгина 2020 йилда АҚШ бюджет дефицити 3,3 триллион долларни ташкил қилди. Ушбу вазиятда Федерал Резерв тизими учун 200 ёки 500 миллиард қўшимча доллар “чоп этиш” – ҳеч нарса эмас.\nЛекин вазиятга бошқа томондан қараганда АҚШнинг ушбу устуворлиги бир зумда дарз кетиши мумкин. Американинг бугунги молиявий устуворлиги сири - доллар дунёнинг энг оммавий резерв валютаси эканидадир. АҚШ ушбу устуворликни таъминлаш учун, биринчидан – бутун дунёда долларга доимий талабни таъминлаш (нефтни фақат долларга сотиш,) ва иккинчидан – долларга қарши чиққан, ташқи иқтисодида доллардан воз кечишга уринаётган ҳар қандай сиёсатчини ва унинг мамлакатини йўқ қилиб ташлаш билан шуғулланиб келмоқда.\nДолларга бўлган талабнинг асосий манбаалари – бошқа давлатлар Марказий банклари ва Молия вазирликларидир. Уларга, одатда, хорижий инвесторлар назарида ўз валюталарига ишончни ошириш учун, Америка давлат облигациялари кўринишида бўлган валюта резервлари керак. Яъни стабил валютага эга бўлишни истаган мамлакатлар АҚШ иқтисодини молиялаштиришга мажбур қилинди. Сўнгги 50 йил давомида дунё молия тизиминнинг асосий мақсади – ана шу тизимни сақлаб қолиш бўлди.\nУшбу нуқтаи назардан Хитой томонидан АҚШ облигацияларини соқит қилиш – АҚШга жиддий зиён етказмаса-да, дунё дунё молия тизимидан долларни соқит қилишга қаратилган яққол маёқ бўлади.\nАгар юан, долларни соқит қилганидан сўнг, ҳеч кимга кераксиз валютага айланиб қолмаса ва Хитой иқтисодиёти нормал ишлашда давом этса, бу дунёнинг энг йирик иқтисоди бўлган Хитойнинг долларга мутаносибликдан воз кечишга муваффақ бўлганининг исботига айланади. Мана бу эса АҚШ учун ҳар қандай қисқа муддатли ўсиш-камайишдан кўра каттароқ зарбага айланади. Муаммо эса - Хитой облигацияларни сотишни эълон қилган вақтдаёқ бошланиши мумкин.\nЭкспертлардан бири Хитойнинг ушбу йўлни танлашига яқинда амалга оширилган Россия тажрибаси бўлганини таъкидламоқда. Молиявий консалтинг бўйича энг тажрибали корхоналардан бири ҳисобланган BCA Research мутахассиси South China Morning Post нашрига шундай деган “Хитой банклари доллар тизимидан узиб қўйилиши мумкин деган таҳдидлардан сўнг, Пекин Россия тажрибасидан ўрнак олиши мумкин. Россия Марказий банки АҚШ облигациялари ҳажмини 2011 йилда бўлган 175 милларддан 0 долларгача туширди” ва “Пекин Россия тажрибаси ва Россия стратегиясидан албатта фойдаланади” деб қўшимча қилди эксперт.\nШу билан бирга Хитой нафақат Америка облигацияларидан воз кечиши, балким дунёнинг янги молиявий қутбига айланишга ҳаракат қилиши мумкин. Япониянинг Nikkei агентлигиги хабарига кўра, 1 сентябрдан бошлаб Хитой хорижий инвесторларга ўз ичики облигациялар бозорига киришга рухсат берган. Бир қатор йирик хорижий инвесторлар бунга қизиқиш билдирмоқда.\nМаслан Швейцариянинг Juliues Baer банки инвестициялар директори Ив Бонзон яқинда ўз мижозларига шундай деб ёзган эди: "Биз анчадан бери Хитой иқтисодий модели в унинг дунё иқтисодиётига тобора ошиб бораётган таъсири хитой акцияларига стратегик сармоялар киритишни талаб қилади, деган фикрдамиз. Энди бўлса ана шундай назар билан Хитой облигациялар бозорига ҳам қараяпмиз. <...>\nХитой облигацияларига стратегик сармоялар киритишга бир неча сабаблар бор. Хитой давлат облигациялар бозори дунёда энг йирик бозорлардан бирига айланмоқда ва шу сабабли ўсиб бораётган облигация индекслари қаторига қўшимоқда. Бу ўз навбатида ушбу облигацияларнинг ликвидлигини ва шаффофлигини белгилайди. Хитой иқтисодий сиёсати ва Марказий банки фоиз ставкалари ўз дастурига асослангандир. Сўнгги ўн йилликка қадар Хитой МБ асосан Федерал Резерв сиёсатига амал қилиб, унинг фоиз ставкасига синхрон равишда ўз ставкасини ўзгаритиб келаётган эди. Энди бўлса Хитой диққат маркази мамлакат ичкариси томон йўналтирилган бўлиб, унинг Марказий банки нафақат АҚШ бошчилигидан озод бўлди, балким ўзи ҳам қатор Осиё давлатлари иқтисодиёти учун ўрнак бўлмоқда".\nАгар вазият ана шундай давом этаверса, Америка Қўшма шаталари облигациялар бозори нафақат доллар чоп этишдан, балким охирги 50 йил давомида АҚШ иқтисодига мисли кўрилмаган молиявий устуворликлар бериб турган - дунёнинг асосий молиявий оқимларининг Хитой томонига оқиб кетишидан ҳам зарар кўра бошлайди.\nҲозирча биз ушбу йўлнинг энг бошида турибмиз, лекин вазият ана шундай ривожланиши Вашингтонни шунчалик қўрқитаяптики, Дональд Трамп ҳам ва Жо Байден жамоаси ҳам долларлашган молия тизимининг куни битмасдан туриб Хитойни ҳам иқтисодий ҳам жисмоний йўқ қилишга мутлақ шай эканликларини намойиш қилмоқда. Вашингтон муаммоси шундаки, ушбу "тайёрлик" америка молия тизимини сақлаб қолиш учун етарли бўлмаслиги мумкин.


Жамият 21:39 / 02.10.2021 10074\nБоғдорчилик ва полиз экинлари экиш билан шуғулланувчи 100дан ортиқ сирдарёлик фермер Kun.uz'га мурожаат қилиб, “Сардоба” тошқини тахминан 2 минг гектар майдондаги ҳосилни оқизиб, ерларни ўнглаб бўлмас ҳолга келтирганини маълум қилган. Қарийб бир ярим йилдан буён зарарлари қоплаб берилмаган фермерлар, шунингдек, солиқчилар тинмай безовта қилаётганини ҳам таъкидлаганди.\n1 октябрь куни ушбу фермерлар Сирдарё вилояти Молия бошқармаси томонидан Мирзаобод туман ҳокимлиги биносига чақирилган. Kun.uz билан гаплашган фермерларнинг айтишича, масъуллар, хусусан вилоят Молия бошқармаси бошлиғи Ойбек Раҳимов Мирзаобод тумани прокурори билан фермерларни якка суҳбатга олиб кирган.\nСуҳбатда Раҳимов ва бошқалар фермерларга баҳолаш ташкилоти хулосасидаги суммадан анча паст пул таклиф қилишган.\nХусусан, “Ҳасанбой анорзори” фермер хўжалигига етказилган зарар баҳолаш ташкилоти томонидан 140 миллион сўмга баҳоланган бўлса, унга 30 миллион сўмни “индамасдан” олиш таклиф қилинган.\n“Шукурилло файзли анори” фермер хўжалигига 90 миллион сўм ўрнига 20 миллионга кўниш ҳақида гапирилган.\n“Шунча вақтдан бери сарсонмиз. Хўжаликларимизга етказилган зарарни баҳолат, дейишди, баҳолатдик. Энди шу пулни ҳам бермасдан, биз билан молни савдолашгандек, савдо қилишяпти. Эрталаб соат 8:00 да мажлис деб, ҳокимлик олдига чақиришди. Тушликкача 4 ёки 5 та одам кирди. Ичкарида туман прокурори ва участка нозири ҳам бор.\nМасъуллар таклиф қилган пулга рози бўлмаганларга туман прокурори қолган зарарингни суд орқали ундирасан, деяпти. Баъзиларга эса участка нозири “жим юриш” кераклигини уқтиряпти”, – дейди Kun.uz билан суҳбатлашган фермерлардан бири.\nҲолатга изоҳ олиш учун Сирдарё вилояти Молия бошқармаси бошлиғи Ойбек Раҳимов билан боғландик. Унинг айтишича, фермерларнинг зарарларини қоплаш бериш масаласи кўриб чиқилмоқда.\n“Ҳозирда фермерлар баҳолатган зарар туман ишчи комиссиялари томонидан кўриб чиқиляпти. Баҳолаш ташкилоти чиқариб берган сумма тавсиявий характерга эга. У ҳужжатнинг ўзида ёзиб қўйилган, сумма бўйича бошқа ҳолатлар суд тартибида ҳал қилинади.\nБиз нега фермерлар кўрган зарар миқдори бунчалик кўтарилиб кетяпти, деб баҳолаш ҳужжатларни ўргандик. Баҳолаш ташкилотининг айтишича, фермерлар тошқинда оқиб кетган дарахтларини келаси 15-20 йиллик умри давомидаги фойдасини қўшиб, зарар сифатида баҳолатишган. Лекин, молия томонидан боғни эски ҳолатида тиклаш ҳамда ерларни мелиоратив ва техник харажатлари учунгина зарар қоплаб берилиши назарда тутилган”, – деди Ойбек Раҳимов.\nБундан ташқари, Ойбек Раҳимов фермерлар билан суҳбат давомида уларга босим ёки таҳдидлар бўлмаганини таъкидлаб, уларнинг ҳаммаси рози қилинишини айтди.\nАммо, фермерларнинг сўзлари ва улар тақдим этган баҳолаш ҳужжатларига ишонадиган бўлсак, Ойбек Раҳимовнинг гаплари ҳақиқатга тўғри келмайди. Чунки, баҳолаш хулосаларида ҳақиқатда кўрилган зарар ва бир мавсумда йўқотилган хосил ҳисобга олинган. Яъни Молия бошқармаси масъули айтганидек, 15-20 йиллик бой берилган фойда қўшиб олинмаган.\nШунга қарамай, барча фермер хўжаликлари Молия бошқармаси томонидан таклиф қилинган суммага ҳам рози эканликларини билдириб, тушунтириш хати ёзиб беришганини айтишди.\nЭслатиб ўтамиз, жорий йил 24 сентябрь куни Қонунчилик палатаси томонидан кўриб чиқилган, “Сардоба” тошқинидан зарар кўрган балиқчилик, чорвачилик ва паррандачилик хўжаликларига солиқ имтиёзлари беришга доир қонун лойиҳасида ҳам бир ярим йилдан буён пулини ололмаётган сирдарёлик фермерлар тушиб қолган эди.\nМолия вазирлиги масъули тошқиндан зарар кўрган бошқа фермерларга ҳам имтиёз қўллаш бўйича депутатлар таклиф киритиши мумкинлигини айтган.\n12:00 / 05.12.2021 6555\n23:17 / 05.12.2021 1476\n22:25 / 05.12.2021 1268\n22:21 / 05.12.2021 2514


20:05 / 09.10.2018 1275 pdf Ўқиш режими + -\nЖорий йилнинг 10-11 октябрь кунлари Қозоғистон Республикасининг Остона шаҳрида Жаҳон ва анъанавий динлар етакчиларининг VI қурултойи (съезди) бўлиб ўтади. Ушбу тадбирда Ўзбекистон Республикаси делегациясининг ҳам иштирок этиши кутилмоқда.\nАнжуман бугунги кунда динлараро ҳамкорлик масалалари борасида музокара ўтказиш учун йирик минбар ҳисобланади. Жорий йилда ушбу тадбирда иштирок этиш учун дунёнинг 42 мамлакатидан 80 дан ортиқ делегация вакиллари ташриф буюришлари кутилмоқда.\nKazakh-tv.kz нашрининг хабар беришича, жаҳоннинг таниқли давлат ва жамоат арбоблари анжуман доирасида замонавий тартиботнинг муаммолари ва чақириқларига ечим топишга умид билдирганлар.\nҚозоғистон Республикаси Ташқи ишлар вазирининг берган маълумотларига кўра, анжуманда Сербия президенти, Ислом ҳамкорлик ташкилоти раиси, ЕХҲТ раҳбарлари иштирок этишади. Бундан ташқари, Ўзбекистон, Сингапур, Вьетнам каби давлат вакиллари илк марта иштирок этишлари айтилган.\n08:10 / 10.10.2018 2170\n18:15 / 09.10.2018 7502\n247 14:06 / 22 август\n4943 12:30 / 11.06.2019\n750 07:30 / 07.03.2019\nЎзбекистон мусулмонлари идораси Фатво ҳайъатининг 2019 йилги закот, фитр садақа ва фидя миқдори бўйичаҚАРОРИЎзбекистон мусулмонлари идораси Фатво ҳайъатининг давоми...\n1378 16:00 / 06.05.2019


Турманистон ҳукумати хориждаги қуролли можароларда мамлакат фуқароларининг иштирокига оид маълумотларни яшириб келаётган бир пайтда ИД каби гуруҳлар сафида жанг қилган туркманларнинг ҳибсга олингани ҳақида хабарлар тарқалмоқда.\nМаҳаллий аҳоли орасида норозилик кучайиб бормоқда – сурияликлар Кремль эгаллаб олишга ҳаракат қилаётган ҳудудларда патруль назорати олиб бораётган Россия ҳарбий машиналарга қарата ёнувчи аралашмалар улоқтирмоқда.\nҲар йили ўтказиладиган учрашув иштирокчилари терроризмнинг қайтадан авж олиши, агрессив миллатчилик ва популизм каби таҳдидлар мавзуларини муҳокама қилдилар.\nМосква анчадан бери Марказий Осиё давлатларини уларнинг Россия ҳарбий ёрдамига «муҳтож эканлигига» ишонтириш учун вазиятни бўрттириб, қўрқитиб келмоқда.\nҚамоқдаги қозоғистонлик ИД аъзоси радикаллашувдан ва ёшликнинг зое кетганидан афсусда\nФильмда Қозоғистон фуқароси Бахтиёр Ибраев экстремистик гуруҳ ташвиқоти уни Сурияда жанг қилишга етаклагани ҳақида сўзлайди.\nТожик-ўзбек чегара постидаги тўқнашувда «Ислом давлати»нинг 15 аъзоси ўлдирилди\nСўнгги хабарлардан маълум бўлишича, эндиликда йўқликка юз тутган «Исломий давлат» ва унинг «халифалиги» ўз эътиборини Афғонистон ва унга яқин бўлган бошқа мамлакатларга қаратмоқда.\nҚозоғистон ва Тожикистон мудофаа вазирлари хавфсизлик бўйича кенгайтирилган ҳамкорликни муҳокама қилдилар\nҚозоғистон мудофаа вазири Нурлан Ермекбаев тожикистонлик ҳамкасби Шерали Мирзо билан 2020 йилга мўлжалланган қўшма тадбирларни муҳокама қилди.


Прити Зинта сирли турмуш ўртоғини оммага таништирди\n16:29 / 06.03.2016\n29 февраль куни Лос-Анжелесда ҳинд актрисаси Прити Зинтанинг Жин Гуденаф билан сирли тўй маросими бўлиб ўтди. Бу ҳақда актриса Facebook ижтимоий тармоғидаги саҳифасида эълон қилган.\nЭнг шов-шувли тўй эълонига айланган бу хабарда 42 ёшли актриса “Шу пайтгача мен ўта жиддийлик билан “Мисс” номини олиб юрар эдим, лекин “Етарлича яхши инсонни” (инг. Goodenough) учратмагунимга қадар албатта. Шундай қилиб, азизлар мен “Турмуш қурганлар клубига” аъзо бўлдим”, деб таъкидлади.\n“Барчангизга эзгу тилакларингиз ва севгингиз учун катта раҳмат айтиб қоламан. Сизларни севаман”, - деб хабарни якунлайди Прити.\nПрити ва Жин 18 ойдан бери ўзаро муносабатда бўлишгани айтилган. Улар апрель ойида “Bollywood” усулида тўй қилишни ҳам режалаштиришган.


Арсен Венгер: Ҳозир "Лестер"га бутун мамлакат мухслислик қилмоқда\n16:19 / 07.02.2016\n"Арсенал" жамоаси бош мураббийи Арсен Венгернинг қайд этишича, "Лестер" жамоаси Англия чемпионатидаги барча жамоаларга яхши намуна бўлмоқда.\nУ Клаудио Раньери шогирдларининг 25 турда сафарда турнирнинг асосий фаворитларидан бири "Манчестер Сити"ни 3:1 ҳисобида мағлуб этиб қайтгач ва иккинчи ўриндаги "Тоттенҳэм" жамоасидан 5 очко олдимлаб кетгач, бу жамоа ҳақидаги ўз фикрларини билдириб ўтди.\n"Лестер"нинг бир устунлиги бор, бу устунлик жамоада мавсум охиригача сақланиб қолиши мумкин. Бу устунлик шундаки, бу жамоани "Арсенал" ва "Манчестер Сити" мухлисларидан ташқари мамлакатдаги бошқа барча мухлислар қўллаб-қувватламоқда.\nСиз мендан қишки трансферларда "Арсенал"га янги футболчилар қўшиб олмаганим учун гина қилишингиз мумкин. Лекин, қишки трансферлар вақтида савияли футболчи сотиб олишнинг деярли иложи бўлмайди.\nМен ўйлайманки, "Лестер"нинг таркиб борасидаги ишлари жойида. "Тулкилар" таркибида жарангдор номлар, юлдуз футболчилар йўқ. Сиз эса тағин мендан юлдузларни сотиб олишни талаб қиласизми? "Лестер" эса ҳамма гап пулда ва таркибга юқори даражадаги футболчиларни қўшиб олишда эмаслигини кўрсатмоқда. Бу жамоанинг натижалари жамоавий ўйиннинг тартибли равишда йўлга қўйгани эвазигадир. "Лестер" Англия чемпионти жамоалари учун яхши намуна кўрсатмоқда", дейди мураббий goal.com нашрига.\nМаълумот учун, айни вақтда "Лестер" 53 очко билан турнир пешқадами бўлиб турибди. Арсен Венгер бошқарувидаги "Арсенал" эса битта ўйин кам ўтказган ҳолда 45 очко билан тўртинчи ўринда жойлашган.


Хориж тажрибасини ўрганган миришкор » Навоий вилояти қишлоқ ва сув хўжалиги бошқармаси\nБош саҳифа » Ташкилот ҳақида » Қишлоқ хўжалиги фаолияти » Хориж тажрибасини ўрганган миришкор\n22-12-2017, 19:48 | Ташкилот ҳақида / Қишлоқ хўжалиги фаолияти\nНавбаҳор туманининг "Қоражон" қишлоғида туғилиб ўсган Дамир Абдуллаевнинг асл касби ҳисобчи. Кўп йиллар турли ташкилотларда ишлаган қаҳрамонимиз сўнгги беш йил давомида Жанубий Корея давлатида бўлиб, у ерда қишлоқ хўжалик маҳсулотлари етиштирилишини қунт билан ўрганди.\nКореяликларнинг миришкорлигига тан берган Д. Абдуллаев уларнинг тажрибасидан илҳомланиб, шахсий томорқасида ҳам 8 сотихли иссиқхона барпо этди.\n— У ерда ёғингарчилик кўп бўлганлиги сабабли баҳор ойларида тарвузни иссиқхонада ўстиришаётганига гувоҳ бўлдим, — дейди у. — Қишда эса, асосан киви, қулупнай етиштирилади. Келгусида тажриба сифатида ушбу экинларни ҳам парваришлаш ниятим бор.\n3 нафар ишчи меҳнат қилаётган иссиқхонада помидорнинг "К-26" ҳамда "Чинто" навларидан 1640 туп экилган. Бу турлар бошқаларига қараганда серҳосиллиги ва кўримлилиги билан ажралиб туради. Иссиқхонада ўртача 18 даража ҳароратни сақлаб туриш учун кўмир ёқилғисига мослаштирилган печлар ўрнатилган. Ҳозирда помидорлар бир текис ривожланмоқда. Февраль ойи бошларидан бозорларга тайёр маҳсулот чиқарилади. Ҳар бир тупдан ўртача 3-4 килограммдан ҳосил олиш режалаштирилган.\n"Қоражон" маҳалласидаги 600 та хонадоннинг шахсий томорқасидан самарали фойдаланаётганлиги нафақат ҳудуд фаровонлигига хизмат қилади, балки ички бозорни сифатли ва арзон резаворлар билан таъминлаш имкониятини ҳам яратади. Буни тўғри англаган ишбилармонлар эса, аллақачон тадбиркорликни бошлаб юборишган.\n"Дилором Жамшид боғи" фермер хўжалигининг5 гектарери бўлиб, у...\nКармана туманининг "Ёшлик" маҳалласи вилоятимизнинг томорқа маданияти юқори даражада...\nЎзбекстон Республикаси Фанлар академияси Умумий ва ноорганик кимё\nУ ёқилғи-энергетика саноати, сувли кўмир суспензиясини мазут ва газ ўрнига ёқилғи...


Немцовнинг сафдошлари унинг Украинага оид ҳисоботини апрелда эълон қилмоқчи\n11 май 2021, Тошкент вақти: 21:49\nРус мухолифатчиси Илья Яшин.\nМухолифатчи Борис Немцов сафдошлари мақтул сиёсатчининг Донбассдаги тўқнашувда Россия ролига бағишланган ҳисоботи апрель ойида ёйинланишини эълон қилдилар.\nМухолифатчи Илья Яшин Немцов ўлимидан кейин унинг уйи ва офиси полиция томонидан тинтилгани, компьютери ва ҳужжатлари олиб кетилганига қарамай, унинг сафдошлари Украина можароси ҳақида Немцов тўплаган материалларнинг аксариятини қўлга киритганини маълум қилди.\nЭслатиб ўтамиз, собиқ бош вазир ўринбосари Борис Немцов 27 февраль куни Кремль яқинидаги кўприк устида отиб кетилганди. Немцовнинг ҳаммаслаклари у Россия президенти Владимир Путин ҳукуматини танқид қилгани туфайли ўлдирилган, деб ҳисоблайдилар.\nНемцовнинг ўлдирилиши билан боғлиқ равишда Москвада чечен миллатига мансуб 5 киши ҳибс этилган. Бироқ улар ўзларининг мазкур қотилликка алоқадор эканларини рад этмоқдалар.


“БУГУНГИ КОРОНҒУ ТУНДАН ЭРТАНГИ ПОРЛОҚ ВА ЮКСАК МАРРАЛАР САРИ” – BUXORO MUHANDISLIK-TEXNOLOGIYA INSTITUTI\nИнсоният тарихига назар ташлар эканмиз, бирор мамлакат бошига тушган огир талофот ортидан, уша мамлакат яна хам кучлирок ва аввалгидан хам мустахкам булиб оёкка туради. Буларнинг барчаси инсонларга берилган синовдир. Халқимиз барча офатларни ўз матонати, меҳнатсеварлиги, ватанпарварлиги ва якдиллиги билан енгиб келган. Бизга аждодларимиз матонатидан тарих гувоҳлик беради. Биз хам хозир ана шундай синов даврини бошдан кечираяпмиз.\nХозирда бутун дунёни ларзага келтириб инсонларнинг хаётига хавф солаётган куркинчли холат бу COVID-19 пандемиясидир. Бу холат катта талофотлар келтирмокда.\nПрезидентимиз Шавкат Мирзиёев таъкидлаганларидек, биз халкимиз билан бир ёккадан бош чикариб, яна хам ахил ва хамжихатликда бу синовларни албатта енгиб утамиз ва яна хам кудратли буламиз. Булар ортидан куплаб тажриба орттириб янада мустахкам буламиз.\nКарантин даврида юзага келадиган ишсизликни олдини олиш мақсадида янги иш ўринларини яратишни қўллаб–қувватлаш орқали аҳоли даромадини ошириш ва камбағалликни қисқартириш, аҳолини ёрдамга муҳтож қатламини ижтимоий ҳимоя килиш билан бирга, аҳолини моддий жиҳатдан қўллаб, ёрдам кўрсатишни кенгайтириш ҳамда иқтисодиёт тармоқларининг барқарор ишлашини таъминлашга қаратилгандир.\nБарча тармоқларда узвийликни таъминлаш мақсадида корхона ва ташкилотлар online режимга ўтказилди. Ўқув жараёни ва хизматлар ҳам тезкорлик билан online тарзда йўлга қўйилди. Бу эса рақамли иқтисодиётга ўтиш жараёнининг янада тезлаштирилишига олиб келмоқда.\nКоронавирус пандемияси натижасида вужудга келадиган глобал инқироз ҳолатларининг республикамиз иқтисодиётига салбий таъсирини юмшатишга халқимиз Президентимиз атрофида бир мушт бўлиб жипслашиб, улар олиб бораётган оқилона сиёсат туфайли эришишимиз мумкин. Бунга ҳар биримиз, шу юрт фарзанди сифатида масъуллигимизни, дахлдор эканимизни нафақат ҳис этишимиз, балки амалда ўз ҳатти ҳаракатимизда, атрофда рўй бераётган воқеа ҳодисаларга бефарқ бўлмай, белгиланган тартиб қоидаларга қатъий риоя этиб намоён этишимиз даркор. Лекин афсуски, шу кунларда халкимиз орасида шундай инсонлар борки ——————————–\nКаронавирус балосини ҳам баҳамжиҳатлиги билан, халқпарвар юртбоши ва тўғри ўйланган ҳамда амалга оширилаётган сиёсат билан ўз халқини ва унинг иқтисодиётини инқироздан асраб қолади. Зеро, матонатли ўзбек халқи – ҳар қандай офатни енгишга қодир. Хар бир инсон уз соҳаси вакили сифатида истиқболдаги ривожига ўз билим ва кучини сафарбар этиши даркор.\nЗамон шиддати баланд, унга ҳар дақиқа “Лаббай” деб жавоб беришимиз учун бизнинг ёшларимиздан чуқур билим, юқори илмий салоҳият, теран тафаккурни талаб этади. Биз дунё тан олган олиму-фузалолар, буюк саркардалар етишиб чиқган замин фарзандларимиз. Халқимиз барча офатларни ўз матонати, меҳнатсеварлиги, ватанпарварлиги ва якдиллиги билан енгиб келган. Каронавирус балосини ҳам баҳамжиҳатлиги билан, халқпарвар юртбоши ва тўғри ўйланган ҳамда амалга оширилаётган сиёсат билан ўз халқини ва унинг иқтисодиётини инқироздан асраб қолади. Зеро, матонатли ўзбек халқи – ҳар қандай офатни енгишга қодир.\nБухоро муҳандислик-технология институтида институт ректори ташаббуси билан “Ёшлар билан ишлаш, маънавият ва маърифат бўлими”, ходимлар ва талабалар касаба уюшма... read more\nБугунги ҳаёт серқирра, жўшқин, тараққиёт жадал, аммо, мураккаб. Бизнинг сайёра она Ер етти миллиарддан ортиқ инсонларни ўз бағрида сахийлик... read more\nBuxoro muhandislik texnologiya institutida TEMPUS-“MEXATRONIKA” loyihasining Buxoro muhandislik-texnologiya instituti va Navoiy tog’-kon metallurgiya instituti loyiha a’zolari o’rtasida uchrashuv bo’lib... read more\nБухоро Муҳандислик-технология институти “Нефть-газ технологияси” факультети жамоаси томонидан Ўзбекистон Республикаси мустақиллигининг йигирма тўққиз йиллиги байрами муносабати бутун халқимиз ва... read more


08:35 / 29.09.2017 | Ibrohim | 3547\nВа алайкум ассалом! Кечани эр билан ўтказиш аёлнинг ҳаққи. Тўрт ойда бир марта бўлиш диёнатан вожиб. Аёл киши ўз ҳаққи борасида ихтиёрли, хоҳласа талаб қлсин, хоҳласа рухсат берсин. Қандай келишувга келишса, шаръан монеълик йўқ. Лекин эр бору ўзи йўқ қабилида муаллақ ҳолда ташлаб қўйиш жоиз эмас. Аллоҳ таоло “Нисо” сурасида марҳаат қилади:\n129... Бас, бир йўла мойил бўлиб кетиб, уни (эри йўқолган) муаллақ аёлга ўхшатиб қўйманг. Агар ислоҳ этсангиз ва тақво қилсангиз, албатта, Аллоҳ ўта мағфиратлидир, ўта раҳмлидир. «Бас, бир йўла мойил бўлиб кетиб, уни (эри йўқ) муаллақ аёлга ўхшатиб қўйманг». «Муаллақ аёл» деб, хотин бўлиб хотин эмас, боши очиқ бўлиб, боши очиқ эмас, аросат бир ҳолда қолган аёлга айтилади. Эри сафарга кетиб, ғойиб бўлди. Эрим бор, деса, ўлигининг ҳам, тиригининг ҳам хабари йўқ. Эрим йўқ, деса, бор эди, талоқ ҳам қилмаган эди. Бундай муаллақлик азоб, шунинг учун ояти карима эрни бу масалада адолатли бўлишга чорламоқда. «Агар ислоҳ этсангиз ва тақво қилсангиз, албатта, Аллоҳ ўта мағфиратлидир, ўта раҳмлидир». Эр-хотинлик ишларида ҳам доимо ислоҳни кўзда тутиб, тақво билан иш юритиш лозим. Инсон ўзининг барча имкониятларини ишга солиб, оиласини бузмасликка, сақлаб қолишга ҳаракат қилиши керак. ("Тафсири Ҳилол" китобидан). Валлоҳу аълам!


Бугуннинг гаплари | TURONZAMIN-Jahongir Muhammadning nashri\nPosted on 11/15/2007 by TURONZAMIN\nСАЙЛОВ: ҒАТ-ҒАТ… ҒАТА ҒАТ!\nСайлов утказилиши масаласи хал булгач, Узбекистон телевидениеси (якиндан бери негадир Миллий телевидение дейила бошланди) оркали бу жараёнга багишланган туркум эшиттиришлар хавола этила бошланди. Гапнинг очиги аввалгиларини кизикиш билан кузатдим, зеро уларда МСК раиси чикиш килди, яна аллакандай билимдонлар ва нихоят оддий фукаролардан саволлар бериб турилди. Агар ростдан хам берилган булса, албатта, зеро…\nАммо кечагиси, чунонам ичагимни уздики, куяверасиз. Утириб уйланиб колдим, бу сайлов хакда аллакандай инсон аклини эгиб куювчи тадкикотлар такдим килаётган шахслар хам шу курсатувни кузатишса, анча узларидан узлари хафа булиб кетишса керак, деб. Аммо шу захоти тушуниб етдимки, бу кургур тадкикотчилар шунинг учун хам керакки, миллий ТВнинг хом уринишлари анча ямок талаб. Хуллас, навбатдаги курсатувни шархлашга утаман.\nКурсатувни бир киз билан йигит олиб боради. Хар сафар булганидай курсатувда оддий фукаролардан вакиллар, сайлов комиссияси аъзолари ва бир-икки юрист катнашади. Бу сафар хам шундай булди, аммо энг кизиги бу сафаргисида икки-учта русийзабон фукаролар хам катнашди. Русийзабон десам балким узбекчадан хам озрок хабардор деган тасаввурга борарсиз, шунинг учун аникрок айта колай, икки-учта урис фукаролар хам катнашди.\nАввало икки огиз бир нарсани эслатмокчи эдим. Гап шундаки, бизнинг у ёки бу масаладаги юридик тушунтиришларни, конун шархларини хатто соф узбекчадан хабари бор одам хам аранг тушунади, тугрими? Энди анави бечора урисларни тасаввур килинг, «бахс»лар, конуний изохлар, айрим юридик аникликларни бу шурликлар кимир этмай, тинглади. Юздаги сокинликдан англадимки, вообще хеч нарсани тушунишмади. Аммо бу мухим эмас, зеро улар шунчаки жой тулдириб туриш учун киритилгани маълум.\nГап бу сафар сайлов участкаларидаги тайёргарлик хакда борди. Олиб борувчи киз оддий фукароларга мурожаат килиб, «кайсинингиз уз худудингиздаги сайлов участкасига бордингиз, у ердаги кулайликлар хакда нима дея оласиз?», деб суради. Шунда бир йигит микрафонни кулига олиб шунаканги антика жавоб бердики, гапнинг очиги курсатувга кизикишим ошди. Яъни унинг айтишича, «бизнинг сайлов участкасига бориб англадимки, тайёргарлик аъло даражада, бизнинг уз келажагимиз учун ишонч билдириб демократик тарзда, эркин овоз беришимиз учун хамма шароит яратилган экан, айникса оналар ва болалар хонаси, тиббий хона, хожатхоналар тахт килингани инсоннни кувонтирди»…\nТугриси мен тушунмайрок колган бир жойлари бор эди, унинг жавобида. Демак демократик тарзда эркин овоз бериш учун шароит яратилди, деди йигит. Хуш, бу айнан нимада намоён булди, оналар ва болалар хонаси билан тиббий хона борлигидами? Колаверса сайлов участкаси эрталабдан кечгача утириб ниманидир пойлаш жойи эмас, борасиз, овоз берасиз кетасиз, нари борса беш дакика вактингиз кетади. Хуш, оналар ва болалар хонасига нима зарурат бор? Аслида бундай хона нима учун керак? Йигит билмас, аммо бундай хоналар узок кутишга мажбур булган оналарнинг болаларини эмизиб олишлари, уст кийимини янгилаб олишлари, бироз ётиб дам олишлари ва нихоят бошка эхтиёжларини кондиришлари учун яратилган. Демак сайлов участкасида, келган оналарни, айникса болаликларини айнан кимга овоз бергани маълум булмагунча ушлаб туриш назарда тутилган чикаяптида.\nКейингиси-чи? Тиббий хоналар мухайёлигичи? Сайлов участкасида тиббий хона нега зарур? Овоз берар чоги хушидан кетиб колса узига келтириш учунми? Хожатхонанику тушунса булади, узбеклардай хожатхонага куп катновчи миллат дунёда йук. Йигитнинг жавоби олиб борувчилар томонидан мамнуният билан карши олинди. Кейинги иштирокчи хам ажойиб жавоб берди. «Мен сайлов участкамизни кидириб чикиб карасам, шундоккина ёнимизда экан, куриб бу кадар кулайлигидан кувондим, демак бемалол бориб, эркин ва демократик тарзда уз келажагимизни ишониб топширишимиз мумкин булган инсонга овоз берсак булади», деди бу йигит. Демак мантик буйича, сайлов участкаси канчалар кулай жойлашгани бизнинг овоз бериш ёки бермаслигимизнинг асосий шартларидан хисобланади.\nКолаверса сайлов участкасининг кулай жойлашгани эркин ва демократик тарзда овоз беришга замин яратади. Агар у бироз нокулайрок, айтайлик, кушни махаллада жойлашган булса, демак эркин ва демократик тарзда овоз бериш хакда уйламасак хам булаверади. Койилми? Ишонинг курсатувни курганингизда эди, сунгги йилларда ишланган жамики узбек комедиялари беухшов уриниш булиб чикарди. Жавоблар орасида, айтганча, сал колса унитибман, сайлов участкалари зарурий техника билан таъминлангани хакда хам гапирилди. Намойиш этилган лавхада эса, биттагина компьютер атрофида букилиб турган бир туда инсоннинг, компьютер каршисида утирган киз ёки йигитга бараварига ниманидир тушунтираётгани курсатилди.\nСайлов участкасининг узи курсатилганда эса, албатта кандайдир бир инсон бир гурух ёшларга ниманидир куюниб уктираётгани, ёшларнинг юзларида эса, хеч нимани англамаслик аломати куриниб турарди. Нихоят сайлов бериш жой курсатилди, пардалар билан тусилган катакчалар, уларнинг бир четида эса президент Каримовнинг портрети, кулмай нима киласиз ахир! Сайлов хакда барча адабиётлар шай, деб сайлов участкасидаги шкаф курсатилди, унда нари борса унта-ун бешта бюллетен йигилган, ва уларнинг тартиб билан куйилганидан билсак буладики, уларни хеч ким варакламаяпти. Кимга керак ахир!\nЯна студияга кайтилди. Олиб борувчи киз, тинимсиз кунгироклар булаётгани ва мухаррирнинг ишораси буйича ана шундай тинимсиз кунгироклардан бири нихоят, студияга етиб келганини айтиб, кунгирок эгасига суз берди. Кунгирок эгасининг гапларини имкон кадар айнан келтираман, «Ассалому алайкум, мен, Мун… хм… Муни… ха, Мунирова Ко-о, хм-хм… Комиламан, Навоийдан кунгирок киво, хм-хм… киляппан, айтингчи, сайлов участкаси ходимлари жа-амо… хм-хм… жамоатчилик асосида ишлайдиларми ёки уларга иш хаки туланадими?». Анави уч нукта килиб келтирганим, кизнинг адашиб савол берганини тасвирлаш учун килинди. Хаяжонланган дея тушунилмасин.\nФукароларимизнинг накадар хушёрлигини курдингизми? Узок вилоятлардан бирида истикомат килувчи киз, минг уриниш билан богланиб, сураган саволини куринг. Демак кимни нима кизиктириши уз йулига, кизни айнан сайлов участкаси ходимлари каёкдан пул олиши кизиктираяпти. Тугрида, агар даромадли иш булса, ёлланиш имкони бордир… Хуллас савол берилди, сайлов комиссияси матбуот хизмати котиби, участка ва округ комиссияси аъзолари жамоатчилик асосида ишлаши, бунинг учун хак олмасликларини уктириб берди. Хатто аллакайси конуннинг кайсидир бандидан иктибос хам келтирди. Жуда мухим саволга берилган мухим жавобни эшитиб анча кунглим тулди.\nНихоят олиб борувчи йигит яна йигилганларга мурожаат килди. «Айтингчи, агар сайлов участкасига борсангиз ва у ерда сайловчилар руйхатида уз номингизни учратмасангиз нима киласиз?». Йигилганлардан бири зур жавоб берди, хар калай менга ёкди. «Агар, мен сайлов участкасида уз номимни курмасам, бу хакда участка рахбарига эътироз билдиришим, шундан кейин хам номим киритилмаса, судга мурожаат килишим мумкин!», ишонинг мутлако изохнинг хожати йук. Бир тасаввур килинг, сиз хохлайсизу, сайлов участкаси рахбари номингизни киритишни истамайди… узур кулгумни тухтатиб олай…\nБир танишим, сайловда иштирок этмасликнинг имконини кидириб сарсон. Негаки, бу уйинда иштирок этишни, узича келажак олдидаги хакорат деб билаяптида. Ха, тугри, миллати узбек эмас, шунинг учун бундай уйлар билан юрипти. Хуллас унинг айтишича, яшаётган куп каватли уйининг «домкоми» (турар уй кумитаси рахбари), келиб паспорт даннийларини кучириб, албатта сайловга боришни айтган. Агар боролмаса, кечга якин анави кутини кутариб уйига келишга мажбур булиши, зеро хокимият томонидан шундай буйрук берилганини тушунтирган. Анави хозиржавоб йигит эса судга бериш хакда гапираяпти, тавба… Кани эди…\nСтудия ичидаги машварат бироз ухшамаётгани сезилди чоги, яна лавхаларга урин берилди. Энг кизиги тинимсиз булаётган кунгироклар уша битта кунгирокдан сунг тухтади. Афтидан хаммани уша, Комилахон сураган савол кийнаётган экан чоги. Яна жойлардаги сайлов участкаларидаги вазият хакдаги лавхалар курсатила бошланди. Купчилигимиз, албатта, узбек телевидениесида у ёки бу ташкилот, муассаса, бирлашма, уюшма, корхона, идора, мажмуа, иншоот ва хоказолар хакдаги лавхалар кай тарзда намойиш этилишини биламиз. Яъни, уша курсатилаётган объектнинг ташки куриниши, ички безатилгани ва албатта, кайсидир бир ходимнинг, кайсидир ходимга когоздаги ниманидир кулда калам ёки ручка билан тушунтираётгани, ёки йигилиш утаётгани ва нихоят деворга осилган ниманидир бир гурух инсоннинг алохида бир кизикиш билан урганаётгани намойиш килинади, тугрими?\nДемак, шундай экан, жойлардаги сайлов участкаларининг фаолияти хакдаги лавхаларда айнан нималар курсатилганини тушуниб булдингиз. Факат лавха муаллифларининг куюнчаклик билан айтаётган гаплари кизик булди. Яъни уларнинг умумий маъноси деярли шундай куринишда булди: «23 декабр куни утажак демократик тарздаги, эркин ва хар томонлама ошкора сайловлар масаласида барча имкониятлар тахт. Сайлов комиссияларига хар куни махаллий ахоли ва айникса ёшларнинг келиб, керакли маълумотларни олиб туриши йулга куйилган, техник жихозланиш ва керакли адабиётлар билан таъминлангани эса, бу тадбирга накадар жиддий эътибор каратилаётгани ва сайловчиларнинг демократик рухда, эркин овоз беришлари учун барча чоралар курилаётганини исботлайди…». Деярли хамма лавха ана шу куринишда.\nЛавхалар давомида эса энг кизик, аввал балким учрамаган янгиликлар курина бошланди. Муаллиф гапираяпти: «мана бу ёшлар бу йил илк бор овоз бериб узларининг фукаролик позицияларини изхор этиш кунини хаяжон билан кутмокда», сунгра уша хаяжон билан кутаётган ёшларга суз берилди. Гапнинг очиги илк бор сайловда катнашаётган ва ундан хам мухимроги илк бор телевидение оркали чикиш килаётган одамнинг нечогли хаяжонга берилишини билган одам учун, ёшларнинг дадил ва деярли бир хил жавоблари мутлако кутилмаган холат булди. «Мен бу йил биринчи марта уз фукаролик бурчимни адо этаман, ва мен мана шу булажак улкан сиёсий тадбирда иштирок этиб, бизнинг келажагимизни ёркин кила оладиган ва бунга лойик булган зотга овоз бераман, бу билан мамлакатимизнинг эртасига мутлако бефарк эмаслигимни, менинг хам уз овозим ва ватан олдидаги бурчим борлигини намойиш этаман».\nЭнг таажжубли жойи нима биласизми? Бундай сузлар Кашкадарё, Сирдарё, Коракалпогистон ва нихоят Намангандаги аллакайси бир кишлок ёшлари томонидан айтилди. Бугун шахарда сангиб юрган ёш йигит кизларни тухтатиб сайлов хакда сурасангиз каловланадиган бир пайтда кишлок ёшларининг тили бурролигини курмайсизми. Койилми? Яна бир киз, адашмасам Сурхондарёнинг кайсидир узок кишлогидан эди, хатто кишлокнинг накадар узоклигини лавха муаллифи хам айтиб утди. Бу кизнинг сузлари вообще анкайтириб куйди, энг дахшати, киз биринчи бор нафакат овоз беради, биринчи бор умуман телекамерани кураяпти (муаллифнинг такдими шундай эдида).\n«Бизнинг мамлакатда хар бир фукаронинг уз позицияси ва эркин фикрига таянган холда, демократик андозалар ва халокаро принциплар асосида овоз бериши ва бу билан уз мамлакатининг эртаси, унинг сиёсий ва иктисодий фаровонлигини белгилашда иштирок этиши учун барча имкониятлар яратилган. Мен 23 декабр куни, барча бошка тенгдошларим катори илк бор уз келажагимиз учун овоз бераман, ва бунда энг муносиб ва менинг овозимга хакли инсонни танлайман. Бизнинг катъий овозимиз эртамизнинг кандай булишини белгилайди, факат эртамизни биз истагандай булишини таъминлай оладиган инсонга овоз берамиз».\nАминманки мана шу сатрларни укиётган сиз укувчилар хам, пайти келганда бу кадар равон ва теккис гапира олмайсиз. Битта «НО»си бор албатта. Ёшлар бу сузларни бир нуктага тикилган холда шу кадар тез ва нукта вергулларни тугри ишлатиб айтдиларки, анави академик театр актёрлари улар олдида шарманда. Яна компьютер каршисида утирган киз ва унинг олдида нималарнидир тушунтираётган, каламими ручкаси билан компьютер экранига укталаётган инсон намойиш килинди, узун залнинг бир бурчида кандайдир аёл кулидаги калами билан бир парча когоздаги нималарнидир ёнида турган кизга тушунтираётгани курсатилди. Тусатдан телекамера олдида бир отахон пайдо булди, «болам, булажак сайлов кунини кутаяпмиз, интизор булиб кутаябмизки, уша куни дадил, эркин тарзда уз овозимизни бунга лойик инсонга бериш учун, мен албатта сайловда иштирок этиб, муносиб номзодга овоз бераман, болам»…\nЯна студияга кайтдик. Олиб борувчи йигит студиядаги оддий фукароларга мурожаат килди, «курсатувимиз буйича ким кандай хулосага келди?». Бояги, сайлов участкаси ходимларини судга бермокчи булган йигит суз олди. «Мен бир нарсани англадим, биз овоз беришда эркинмиз, бунинг учун бизга барча хукуклар берилган, истасак хохлаган номзодлардан бирига овоз берамиз, истасак хеч кайсисига овоз бермаймиз, хеч ким бизни бунга мажбур килмайди…», шу ерида йигит жим булиб колди, сунгра яна сузида давом этди, «яъни, демокчиманки, бизни кимга овоз беришимизни хеч ким белгилаб бера олмайди, биз эркин тарзда истаган номзодга овоз берамиз». Яна бир йигит суз олди, «биз албатта, уз дастури билан, имконияти ва билими билан бизнинг эртамизни кура оладиган ва уни буткул узгартира оладиган инсонга эркин ва холис овоз берамиз, сайлов участкаларида бунинг учун хамма шароит мавжуд».\nЭътибор берган булсангиз йигитларнинг огзидан анча кизик лукмалар чикиб кетди. Дилдаги баъзан тилга чикиб колади, деб шунга айтилса керакда. Анави йигит эртамизни буткул узгартира оладиган, янгилай оладиган деди. Лавхаларда учраган ёшлар хам шу фикрни айтди, демак бугунимизни срочно узгартириш керак деган фикр бор. Шундай экан бугунги кунга олиб келган инсонга овоз бермасликлари лозим. Мантикан шундайда ахир. Негаки бугунимизни узгартириш керак экан, узгартирмаса булмайдиган бугуннинг сабабчисига овоз бериб, бугунни эртага кучириш кулгилида. Так что, курсатув, айтганимдай анча крутой чикди. Нихоят курсатув якунланар пайт, олиб борувчи киз, олдида турган ноутбукига тикилдида, «бизга ёзма мурожаатлар хам тухтовсиз келиб турди (тухтовсиз келиб турганини, негадир курсатув сунгида билдик). Улардан бирини укиб эшиттирсак, токи бу савол мунтазам бериб келинмокда. Бу сафарги саволни (аллакандай русча фамилияни укиди) берибдилар, яъни улар номзодларни куллаб-кувватлаш учун йигилаётган имзолар пайитида ким учун имзо берган булсам уша одамга овоз бераманми ёки бошкасига овоз берсам хам булаверадими, деб сурабдилар», деди.\nСунгра эса русчасига жавоб беришга утди, «Уважаемый (фалончи фалончиев), на ваш вопрос, опять и опять напоминаем, что, не смотря на то, за кого вы отдавали свои подписи в подписных листах, в день выборов вы свободны, отдать свой голос за другого, на ваш взгляд достойного кандидата», деди. Вей ана шу пайт боя айтиб утганим рус иштирокчилар бирдан жонланди. Кузларида учкун пайдо булиб, жуссалари тикланди. Айримлари хатто каллаларини силкитиб, мамнун атрофга аланглаб хам куйди. Таниш сузлар уларни тетиклаштирдида, ахир нак икки соат хеч нимани тушунмай утиришнинг узи буладими. Залда утирган 70лар атрофидаги рус отахон эса, уша кимирламай утирганича колаверди. Афтидан унга буларнинг хаммаси…\nОлиб борувчи киз тугри айтганидай, ана шу назарда тутгани савол, курсатув пайдо булганидан бери янграйди ёки уша саволни узлари атайлаб кайтариб турмокда. Токи халк билсин, имзолар йигар пайт билдирилган фикр (негаки айримлар курсатма буйича бошка партиялардан куйилган номзодларга хам имзо берганда) кейинчалик бемалол узгартирилиши мумкин ва хатто шарт. Масаланинг бошка томони хам бор, айтайлик шу савол ростдан хам янграётган булса ва у хар сафар айтиб утилаётганидай рус фукаролардан берилаяпти экан, афтидан улар мажбуран Каримов учун имзо берганларидан таассуфда. Сайлов куни эса бошка номзодга овоз берсак буладими ёки шу билан тамом факат ва факат шу одамга имзо берамизми, деб сураётган булиши мумкин.\nАгар шундай булса, демак… яна худо билгувчирок.\nАна шунака гаплар, сайловолди таргибот авжида, хуллас…\nСалохиддин, “Туронзамин” кузатувчиси.\n« Ризо Обид: “А”дан “Я”гача Алдаркўса латифалари »


«Толибон» ҳаракати афғон аёллари қандай либос кийиши кераклигини маълум қилди - Bugun.uz\n«Толибон» ҳаракати афғон аёллари қандай либос кийиши кераклигини маълум қилди\n10:35 | 14-12-2021\n«Толибон» ҳаракати афғон аёллари қандай либос кийиши кераклигини маълум қилди. Бу ҳақда «Aamaj News» хабар берди.\nТаъкидланишича, афғон аёллари киядиган либос ҳақида «Толибон» ҳаракати томонидан тузилган Исломий фазилатларни тарғиб қилиш ва иллатларнинг олдини олиш вазирлиги раҳбари Шайх Муҳаммад Холид Ханафий Кобулда бўлиб ўтган оқсоқоллар йиғилишида очиқлаган.\nУнинг сўзларига кўра, афғон аёллари юзи ва танаси тўлиқ ёпиладиган либос кийиши керак. «Ҳижоб аёллар бутунлай ёпилган бўлиши кераклигини англатади», — деган Ханафий йиғилишда.\nМаълумот ўрнида, ҳаракат аъзолари ўртасида аёллар билан боғлиқ масалада келишмовчилик юзага келганди. Ҳаракатнинг маданият ва ахборот вазири ўринбосари Забиҳуллоҳ Мужоҳид ҳолат юзасидан маълумот берган.\nУнинг сўзларига кўра, ҳаракат томонидан тузилган ҳукумат исломий меъёрлар асосида иш олиб боришни режалаштирган. Бироқ бир қатор масалалар, жумладан, аёллар ҳуқуқи бўйича ҳаракат аъзолари ўртасида зиддият мавжуд. «Ушбу муаммони илоҳиётшунослар ёрдамида ҳал қилиш режалаштирилган», — дейди Забиҳуллоҳ Мужоҳид.\nАввалроқ «Толибон» ҳаракати Афғонистон жанубидаги Қандаҳор вилоятида телевидение ва радиода аёл бошловчиларнинг чиқишини тақиқлаганди. Шунингдек, ҳаракат Ғазни вилоятида ҳам радиода аёлларнинг ишлашини тақиқлагани маълум қилинган.


БАЙРАМ ШОДИЁНАСИ - Ўзбекистон овози газетаси\nАлишер Навоий номидаги Ўзбекистон Миллий боғида пойтахтимизнинг Шайхонтоҳур, Яккасарой ҳамда Яшнобод туманлари, Касаба уюшмалари ташкилотлари Тошкент шаҳар бирлашмаси ҳамкорлигида маънавий-маърифий тадбир ўтказилди.\nУнда мустақиллик йилларида Тошкент шаҳрида ижтимоий-иқтисодий, маданий-маърифий соҳаларда эришилган ютуқлар ҳақида ҳикоя қилувчи кўргазмали чиқишлар ва фотосуратлар намойиш этилди. Тадбирда фан, адабиёт, санъат, маданият ва спорт намояндалари, Давлат мукофоти совриндорлари, Олий Мажлис Қонунчилик палатаси депутатлари, Сенат аъзолари иштирок этди.\n— Тошкент шаҳридаги 505 маҳалланинг ҳар бирида, корхона ва ташкилотларда, таълим муассасаларида алоҳида дастур бўйича байрам тадбирлари ўтказилмоқда, — дейди «Тахтапул» маҳалласи фаоли Азиза Обидова. — Бир ой мобайнида мазкур боғда ҳар жума куни мунтазам равишда тадбирлар ташкил этилди.\nУшбу мулоқотларда спорт бўйича Осиё ва жаҳон чемпионлари, турли танловлар ғолиб ва совриндорлари иштирок этишмоқда. Халқ ҳофизлари таниқли эстрада хонандалари, театр актёрлари, аскиячилар, фольклор жамоалари ижросида куй-қўшиқлар янграмоқда. Шунингдек, гул сайли, миллий қўғирчоқ ва ҳунармандчилик маҳсулотлари кўргазмаси ҳам ташкил қилинди.


2014 йил 13–14 ноябрь кунлари Тошкент шаҳрида Ўзбекистон Республикаси Олий Мажлиси Сенатининг ўн олтинчи ялпи мажлиси бўлиб ўтди. Сенаторлар Ўзбекистон Республикасининг 2015 йилги Давлат бюджети, давлат мақсадли жамғармаларининг бюджетлари ҳамда солиқ ва бюджет сиёсатининг асосий йўналишларини тасдиқлаш тўғрисидаги масалани кўриб чиқдилар.\nҚонун ҳужжатларидаги хусусий мулк ҳуқуқини амалга ошириш билан боғлиқ ҳолда юзага келадиган бартараф этиб бўлмайдиган зиддият ва ноаниқликлар мулкдор фойдасига талқин этилади. Видеоконференцалоқа тизимининг жорий этилиши вилоятлардаги тадбиркорлар, фуқаролар учун Олий хўжалик суди раҳбариятининг шахсий қабулларини ташкил этиш имкониятини яратаётгани билан янада аҳамиятлидир.\nАкциядорлик жамияти (Бош пудратчи) билан МЧЖ (Ёрдамчи пудратчи) 2013 йилнинг июлида қурилиш пудрати шартномаси туздилар. Ёрдамчи пудратчи қурилиш-монтаж ишларини шартномада назарда тутилган муддатда бажарди. Бироқ бажарилган ишлар (қилинган харажатлар) тўғрисидаги маълумотнома-ҳисобварақ-фактура имзоланганидан кейин 20 кун ўтган бўлса-да, Бош пудратчи шартнома бўйича келишилган сумманинг қолган 50 фоиз қисмини ўтказиб бермади. 2014 йил февралида суднинг ҳал қилув қарори кучга кирганидан кейин акциядорлик жамияти (АЖ) хўжалик судига ҳал қилув қарори ижросини 2014 йил 1 июлга қадар кечиктириб туриш тўғрисида ариза билан мурожаат қилди. Хўжалик суди ўзининг ажрими билан унга ижрони кечиктириб туришни рад этди.\nБошқа ишга ўтказиш вақтинчалик ҳам, доимий ҳам, ходим ташаббусига кўра ҳам, иш берувчи ташаббуси билан ҳам, ходимнинг розилиги ва розилигисиз ҳам бўлиши мумкин. Вазиятга боғлиқ ҳолда уни расмийлаштириш ҳам турлича бўлади.\n2014 йилнинг май ойида корхонамиз унитар корхона (УК) мақомини акциядорлик жамияти (АЖ)га ўзгартирди ва барча ходимлар янги ташкилотга ўтказилди. Мен ишдан бўшаш ва АЖга қабул қилиш тўғрисида ариза ёзмадим. Таътил олиш вақти келди, аризамга кўра менга таътилни илгари ишланган вақт учун эмас, балки АЖда ҳақиқатда ишланган вақт учун беришяпти. Мен аввалги ташкилотдан фойдаланилмаган таътил учун компенсация олмадим. Иш берувчи ҳақми?\nСуғурта шартномаси тузилаётган пайтда ходимнинг лавозими назарда тутилмаган, иш берувчи эса, йиллик МҲТФ миқдори ҳамда амалга оширилаётган фаолият турларининг хавфлилик даражаси ўзгарганлиги ҳақида Суғурталовчини ёзма равишда хабардор этмаган.


Байдарка ва каноэ федерацияси 2017 йилги мавсумни якунлади (фото)\n2 декабрь, 2017, 16:10 1997\nПойтахтимиздаги Олимпия шон-шараф музейи Ўзбекистон байдарка ва каноэ федерациясининг 2017 йил якунларига бағишланган матбуот анжумани ўтказилди.\nОртда қолаётган йилда терма жамоамиз вакиллари режа бўйича халқаро ва республика мусобақалари ҳамда қатор ҳорижий йиғинларда иштирок этди.\nБайдарка ва каноэда эшкак эшиш бўйича 7 та Республика мусобақаси ўтказилган бўлса, спортчиларимиз 6 та халқаро мусобақада (Жаҳон кубоги босқичлари, жаҳон чемпоинати, ёшлар ўртасидаги (U-23) жаҳон чемпионати, Осиё чемпионати, Осиё кубогида қатнашиб, халқаро турнирлардан терма жамоамиз ҳисобига 8 олтин, 6 кумуш, 4 бронза медалини олиб келди.\nАкадемик эшкак эшиш бўйича ҳам 7 та Республика мусобақа ўтказилди. Шунингдек, халқаро мусобақаларда (ўсмирлар ўртасида жаҳон чемпионати, U-23 жаҳон чемпионати, жаҳон чемпионати, ўсмирлар ўртасида жаҳон чемпионати, Осиё чемпионати) 4 олтин, 2 кумуш ва 2 бронза медалини қўлга киритиб қайтишди.\nСлаломда эшкак эшиш бўйича Тошкент, Наманган, Фарғона, Самарқанд шаҳарларида 7 та мусобақа ўтказилди. Халқаро мусобақаларда (жаҳон чемпионати, U-23 жаҳон чемпионати, Осиё чемпионати) 12 медал (5 олтин, 5 кумуш, 2 бронза)ни терма жамоамиз ҳисобига қўшиб қўйишди.\nПараканоэ бўйича Тошкент денгизи, Каранкўл (Чорвоқ) ҳамда Самарқанд вилоятида эшкак эшиш каналида 3 та республика мусобақа бўлиб ўтди. Шунингдек, спортчиларимиз халқаро майдонда (жаҳон кубоги босқичлари, жаҳон чемпионати, Осиё чемпионати) 5 олтин, 1 кумуш медалга эга чиқишди.\nТерма жамоамизнинг 2017 йилдаги энг яхши натижалари билан танишинг.\nБайдарка ва каноэда эшкак эшиш:\nОсиё чемпионати: 5 олтин, 3 кумуш, 4 бронза;\nАкадемик эшкак эшиш:\nОсиё чемпионати: 1 олтин, 2 кумуш, 1 бронза;\nСлаломда эшкак эшиш:\nОсиё чемпионати: 2 олтин, 2 кумуш;\nЖаҳон чемпионати: 1 кумуш; 4-ўрин;\nЖаҳон кубоги II босқич: 1 кумуш;\nЖаҳон кубоги III босқич: 1 кумуш;\nОсиё чемпионати: 3 олтин;\nЎсмирлар терма жамоасининг 2017 йилдаги энг яхши натижалари\nОсиё чемпионати: 3 олтин, 3 кумуш;\nЖаҳон чемпионати: 4-ўрин (2018 йилги ўсмирлар ўртасидаги Олимпия ўйинларига йўлланма)\nОсиё чемпионати: 3 олтин, 1 бронза (2018 йилги ўсмирлар ўртасидаги Олимпия ўйинларига йўлланма)\nОсиё чемпионати: 3 олтин, 3 кумуш, 2 бронза.\nТадбирда шунингдек, шаҳар ва республика даражасидаги мусобақаларни кўпайтириш, турли ҳудудлардан ташриф буюрган спортчилари иштирокида эшкак эшиш спорт турлари бўйича биргаликда ўқув-йиғин машғулотларини олиб бориш масалаларига алоҳида урғу берилди.\nШунингдек, халаро майдонларда терма жамоамиз асосий таркиби ва захира базасини яратиш учун маҳаллий олимпия захира коллежлари (Наманган, Фарғона, Андижон, Самарқанд, Тошкент вил.) ҳамкорликда мунтазам иш олиб бориб, иқтидорли ёшларни аниқлаш муҳим вазифалардан бири эканлиги белгилаб қўйилди.\nБундан ташқари келаси йили Индонезиянинг Жакарта шаҳри мезбонлик қиладиган Осиё ўйинлари ҳамда Аргентинанинг Буэнос-Айрес шаҳрида бўладиган ўсмирлар ўртасида Олимпия ўйинлари мусобақаларига пухта тайёргарлик кўриш кераклиги айтилди.


Зарина Низомиддинова аёл ҳамкасбларидан кўра эркак ҳамкасблари билан кўпроқ “чиқишишини” айтди Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Зарина Низомиддинова аёл ҳамкасбларидан кўра эркак ҳамкасблари билан кўпроқ “чиқишишини” айтди 22:34, 27 февраль 2016\tАктриса Зарина Низомиддинова аёл санъаткорлар орасида ишонган дугонаси йўқлигини тан олди, дея хабар бермоқда “Дарё” нашри. “Ҳа, санъаткорлар орасида бирорта ҳам дугонам йўқ. Асосан эркак санъаткорлар — Шоҳруххон, ‘Беномдаги йигитлар билан дўстман”, — деди актриса.\n«Бир қозонда қайнаётганларнинг ҳақиқий дўст бўла олишига ишонмайман», — дея қўшимча қилди актриса Зарина Низомиддинова.\nШунингдек, актриса “Актрисалар орасида ҳеч кимни ўзимга рақобатчи деб билмаслигим чин. Аммо бу менсимаслик эмас. Улар мен учун ҳамкасб. Ҳар бирининг ижодини ҳурмат қиламан”, — деди.\nШ\tГость\t14:16, 09 март 2016 Шунака кизладан вафодор хотин чикади. Эрига хиёнат килмайди. Хиёнаткор "юлдуз"лар куп. Омад ёр булсин, Заринабону!\tК\tГость\t11:14, 03 март 2016 Кузбуямачи фонандалардан йирок юринг. Рейтингиз тушиб кетади. Эхтиёт булинг.Бу факат маслахат.\tҚиличбек Мадалиев "Ошиқлигимни айтинг" таронасига клип суратга олди (Видео)


13:47 15.06.2017 (Янгиланган 14:47 15.06.2017)\nТОШКЕНТ, 15 июн — Sputnik. Бугун Россия президенти Владимир Путин россияликлар билан тўғридан-тўғри мулоқот ўтказади.\nРоссия раҳбарига берилган энг қизиқарли саволлар ва Путиннинг асосий фикрлари ҳақида Спутник Ўзбекистон мухбири онлайн-репортажида ўқинг.\nБу йил Россия президенти билан тўғридан-тўғри мулоқотга 1,8 миллион мурожаатлар келиб тушган. Уларнинг тенг ярмидан кўпи телефон, 370 мингтаси — смс, 280 мингтаси эса — ижтимоий тармоқлар орқали йўлланган.\nЖурналистлар ижтимоий тармоқларда матбуот-анжумани ўтказиладиган залдан фотосуратларни жойлаштиришни бошладилар.\nГости спешат-спешат в зал "Прямой линии"… На ходу пью кофе. pic.twitter.com/Zween0z3Yx\nРоссия президенти икки кун давомида ушбу мулоқотга тайёргарлик кўрди, деди Россия президенти матбуот-котиби Дмитрий Песков.\nВладимир Путин залга кириб келди ва барча иштирокчилар билан саломлашди.\nВладимир Путин жонли мулоқот аввалида Россия иқтисодиёти ҳақида гапирди\nПутиннинг сўзларига кўра, айни вақтда Россия ўсиш даврига ўтган. "Мамлакат иқтисодиёти рецессиядан (тўхтаб қолишдан) чиқди", деб қайд этди Путин.\nРоссия президенти шу билан бирга Россияда қашшоқлик чегарасида яшовчи одамлар кўпаяётганидан ҳавотир билдирди. "Иш жойларини кўпайтириш ва меҳнат самарадорлигини ошириш лозим", — деди Путин.\nПутин нега бу йил губернаторларни ёппасига алмаштирди?\n"Губернаторларнинг аксарияти ўзлари бу саволни ўртага ташлашди, айрим жойларда эса халқ ўзгариш кутаётганини ҳис қилди", — деб жавоб берди Путин.\nРоссия йиллар давомида санкциялар босими остида яшашга тайёрми?\nБошқа давлатлар Россия юзида рақибни кўра бошлаган даврдан бошлаб, улар шу заҳотиёқ турли баҳоналар остида чекловлар кирита бошладилар, деб баёнот қилди Путин.\n"Қрим бўлмаганида, албатта бошқа бир баҳона топиларди", — деди у.\n"Санкциялар туфайли биз мияни ишга солдик", қўшимча қилди Путин.\nУмуман, Россия раҳбари санкциялар мамлакат иқтисодиёти ҳолатига таъсир кўрсатмаганини, аксинча бошқа бир муаммо — яъни нефт нархи тушиши муҳимроқ муаммо бўлганини қайд этди.\nСанкциялар киритган давлатларнинг ўзлари Россиядан кўра кўпроқ йўқотиш кўрдилар, деди Путин.\nжонли мулоқот, Россия, Путин


“Uchqo`rg`on-yog” АЖ бошқарув органи жамият кузатув кенгашининг 2020 йил 26 августдаги мажлисида 2020 йил 25 сентябрь куни жамият акциядорларининг навбатдаги умумий йиғилишини ўтказиш хақида қарор қарор қабул қилганлиги хақида маълумот беради ва Сизни жамият акциядорларининг навбатдаги умумий йиғилишида иштирок этишинизни илтимос қилади.\nЖамият акциядорларининг навбатдаги йиллик хисобот умумий йиғилишини 2020 йил 25 сентябрь куни соат 12-00 да Тошкент шахри, Ш.Руставели кўчаси 8-уй, “Ег-мой саноати корхоналари” уюшмаси мажлислар залида ўтказилади.\n2.1) Жамият акциядорларининг навбатдаги йиллик умумий йиғилиши саноқ комиссиясини тасдиқлаш;\n2.2) Жамият акциядорларининг навбатдаги йиллик умумий йиғилишининг регламентини тасдиқлаш;\n2.3) Кузатув кенгашининг 2019 йил давомида амалга оширилган ишлар бўйича ҳисоботини тасдиқлаш.\n2.4) 2019 йил жамиятда корпоратив бошқаруви тамойилларига риоя қилиниши юзасидан “Қимматли қоғозлар марказий депозитарийси” Давлат корхонасининг 2020 йил 24 августдаги баҳолаш хулосасини мухокама қилиш ва тасдиқлаш;\n2.5) Жамият бошқаруви раисининг 2019 йил якунлари бўйича йиллик хисоботини тасдиқлаш;\n2.6) Жамият тафтиш комиссиясининг 2019 йил натижалари бўйича хисоботи ва хулосасини тасдиқлаш;\n2.7) “Коnsadiтinform” агентлиги маъсулияти чекланган жамияти томонидан жамиятнинг 2019 йил молия-хўжалик фаолиятини миллий ва халқаро аудит стандартларига асосан ўтказилган аудиторлик текшируви натижалари бўйича ҳисоботи ва хулосаларини тасдиқлаш;\n2.8) Жамиятнинг 2019 йил учун бухгалтерия баланси ҳамда фойда ва зарарлар ҳисоботларини тасдиқлаш;\n2.9) Жамиятнинг 2019 йил молия-хўжалик фаолияти якунлари бўйича олган соф фойдасини тақсимлаш тартибини тасдиқлаш;\n2.10) Жамиятнинг 2020 молия-хўжалик йили бизнес-режасини тасдиқлаш;\n2.11) Кузатув кенгаши аъзоларини сайлаш;\n2.12) Жамият тафтиш комиссия аъзоларини сайлаш;\n2.13) Жамият бошқаруви раисини сайлаш;\n2.14)Жамият бошқарув аъзоларини сайлаш (меҳнат шартномасини узайтириш уни қайта тузиш ёки бекор қилиш);\n2.15) Ўзбекистон Республикаси ТИФ “Миллий банк”и Наманган филиалидан 50,0(эллик) миллиард сўм миқдори эквивалентида кредит олиш ва олинадиган кредит таъминотига жамият мулки гаровга қўйиш, кредит олиш ва гаровга қўйиш бўйича йирик битим тузишга розилик бериш тўғрисида.\n-Акциядорларнинг умумий йиғилиши ўтказилиши ҳақида хабар қилиш учун жамият акциядорларининг реестри 2020 йил 26 август ҳолатига, шунингдек умумий йиғилишни ўтказиш учун акциядорлар реестри 202 йил 21 сентябрь ҳолатига шакллантирилади.\n-Акциядорларни рўйхатга олиш 2020 йил 25 сентябрь куни соат 11-00 дан 11-50 гача амалга оширилади. Акциядорлар йиғилишига жисмоний шахслар шахсини тасдикловчи хужжатлари билан, вакиллари нотариал тартибда тасдиқланган ишончнома билан, юридик акциядорлар эса ишончнома билан келишлари шарт. Умумий йиғилишда қатнашиш хуқуқига эга акциядорлар рўйхати 202 йил 21 сентябрь холатига шакллантирилади.\nКарантин муносабати билан умумий йиғилишда манзилга бора олмайдиган акционерлар жамият мажлислар залида видео конференция усулида қатнашиш ва овоз бериш жараёнида қатнаштшлари мумкин.


Мария Шарапова:«Келишилган ўйинларда иштирок этмаганман» » Скачать музыку бесплатно новинки музыки 2016-2017\nМария Шарапова:«Келишилган ўйинларда иштирок этмаганман»\nКомментариев: 0 Просмотров: 194 Дата: 26-01-2016, 03:40 Россия теннисининг энг ёрқин юлдузи Мария Шарапова узоқ муддатли жароҳатдан сўнг яна катта спортга қайтди. Эътиборлиси, у янги мавсумнинг илк расмий ўйинини Australian Open турнирида ўтказиб, дунёнинг 56-ракеткаси бўлмиш 21 ёшли Нао Хибинони ортиқча қийинчиликларсиз 6:1, 6:3 ҳисобида мағлубиятга учратди. Бу учрашув якунига етганидан сўнг ҳамкасбларимиз дарҳол Австралия очиқ чемпионатининг 2008 йилги ғолибасини суҳбатга тортишди. - Мавсумнинг биринчи ўйини! Сиз ундан қониқиш ҳосил қилдингизми? - Ҳа, шундай десак ҳам бўлади. Энг муҳими, ниҳоят, жароҳатлар ортда қолди ва мен расмий ўйин ўтказдим. Бу жуда ёқимли. Зеро ҳар қанча шуғулланма, машғулот - барибир, машғулот. Мен бу ёқимсиз даврдан ўтиб олганимдан хурсандман. – Узоқ муддатли ҳордиқ сизда қандайдир ортиқча ҳаяжон туйғусини уйғотмайдими? - Биласизми, «Дубулға» стартида ҳаяжон албатта, бўлади. Мен эса шунчаки, рақибларга, бу ердаги муҳитга мослашишга ҳаракат қиляпман. Қолаверса, машғулотларда ўрганганларимни шунчаки, амалга тадбиқ қилмоқчиман. Ҳеч нарсани мураккаблаштирмоқчи эмасман. – Бугунги ўйиннинг айнан қайси жиҳати сизга ёқди? - Биринчидан, мен шарт-шароитга тезда мослашиб олдим. Устига-устак, ўйин вақтида кучли шамол турди. Иккинчи сет охирларига келиб, рақибга босимни камайтириб, орқароқда ўйнадим. Бу эса рақибамнинг курашга қайтишига замин яратди. – Бугунги кунда теннисдаги келишилган ўйинлар ҳақида турли гап-сўзлар урчиб қолди. Сиз уларга қандай қарайсиз. Чунончи, мунтазам равишда дунё рейтингининг 120-180-ўринларида юрадиган теннисчилар ҳам мураббийларга, сафар харажатларига пул топишлари керак-ку, шундаймасми? - Бошқаларни билмадиму, аммо мен сира келишилган ўйинда иштирок этмаганман. Чунки мен учун спорт доим пулдан кўра муҳимроқ бўлиб келган. Биламанки, ўйинларда қанчалик яхши ҳаракат қилсанг, шунча кўп соврин ютасан. Қанча кўп соврин ютсанг, мукофоти ҳам шунча катта бўлади. Лекин бу мен учун ҳеч қачон илҳом бахш этувчи омил бўлмаган. Аниқроғи, курашларда ғолиб чиқиш, энг яхши бўлиш мен учун муҳимроқ. Сени минглаб томошабинлар кузатаётганини ўйлаб, ўзингни-ўзинг руҳлантирасан. Хуллас, кортга чиққанимдан сўнг пул ҳақида бутунлай унутаман. – Гап шундаки, саволда фақат минглаб мухлисларга эга бўлмаган паст даражали теннисчилар кўзда тутилганди... - Менимча, бу ўринда теннисчиларнинг савияси аҳамият касб этмайди. Яъни, спорт тамойиллари ҳар доим муҳимроқ. Қолаверса, бу мавзуда мен фақат ўзим учунгина жавоб бера оламан. Жумладан, менга ҳамиша ютуқларнинг қадри баландроқ. Умид қиламанки, бошқа спортчилар ҳам худди шундай ўйлайдилар. – Шунингдек, теннис ташкилотлари букмекерлар билан келишган ҳолда фаолият юритишади, деган миш-мишлар ҳам пайдо бўлди... - Бу саволга умуман жавоб бера олмайман. Чунки мен ҳеч қандай ташкилотлар билан ҳамкорлик қилмаганман. - Бугун кўплаб рус теннисчилари ўзлари иштирок этган ўйинларда ғалаба қозонишди. Бир вақтлари эса сизнинг кўплаб тенгдошларингиз топ-10га киришганди. Павлюченкованинг шов-шувли муваффақиятларидан кейин эса рус теннисида қандайдир «сокинлик» рўй бераётгандек. - Ҳа, чиндан ҳам бизнинг авлодимиз теннисга «ёриб» кирганди. Аввалига Анастасия «Ролан Гаррос»да зафар қучди. Кейин мен «Уимблдон»да ғалаба қозондим. Пекиндаги Олимпиадада эса барча совринлар рус теннисчи қизларига насиб қилди. Бундай муваффақиятлардан сўнг албатта, маълум муддат инқироз юз бериши аниқ. Айниқса, бу жараён авлодлар алмашинуви билан боғлиқ бўлса. Зеро дунёнинг ҳеч бир мамлакатида янги авлод бир кунда етишиб чиқмайди. Бир авлоднинг ортидан иккинчиси ҳам ҳам катта натижаларга эришиши мумкин эмас. Бунинг учун тажриба, маҳорат ва молиявий кўмак талаб этилади. Теннис - умуман бошқа спорт тури ва унда натижаларга осонликча эришилмайди. – Россиялик ёш теннисчи қизларнинг янги гуруҳи сизни хурсанд қиляптими? - Албатта. Ҳозиргина Петковичга қарши кортга чиққан қиз (Елизавета Куличкова - Sports.ru) бу мавсумдан бошлаб мен билан машғулот ўтказади. Уларнинг ўйинларини диққат билан кузатиб боряпман. Ахир, эртами-кеч бизнинг ўрнимизни кимдир эгаллаши керак-ку. - Янаги йили китобингиз (автобиография) сотувга чиқиши кутилмоқда. Бу китобда нималар ҳақида ёзиш мумкинлигини ўйлаб кўрдингизми? - Мен китоб ёзишни аллақачон бошлаб юборганман (кулади). - Наҳотки?! Ўзингиз-а?! - Ҳа, албатта. Шунинг учун ҳам уни ёзиб тугатиш учун кўпроқ вақт талаб қилинмоқда. Тўғри, бу масалада профессионал ёзувчининг ёрдами талаб этиларди ва мен Нью-Йоркда тажрибали адиб - Рич Коэн билан суҳбатлашиб, ундан керакли маслаҳатларни олдим. Ҳозирча автобиография устида шошилмай иш олиб боряпман. Шунингдек, унда нималар ҳақида ёзаётганимни ҳам ҳозирча сир тутаман. Бу ҳақда яхшиси, китобни ўқиб, билиб олган яхши. Унда албатта, болалар учун ҳам қизиқарли саҳифалар бўлади. – Бундан 15 йил илгари бўлиб ўтган воқеаларни эслаш ёқимлидир? - Бу жуда қизиқ ва шу билан бирга, қўрқинчли ҳам. Чунки ҳаётнинг шундай лаҳзалари ҳам борки, ундан киши даҳшатга тушади. Мен анчадан бери ота-онам, бобо-бувиларим билан гаплашсам, уларнинг овозларини ёзиб оламан. Бундай ҳолларда ўзимни журналистдек сезаман. Бу жудаям қизиқарли. Гоҳида эса атайин ўзим уюштирган «интервью»ни тўхтатаман. Чунки баъзи бир хотиралардан кейин кечаси умуман ухлай олмаслигим ҳам мумкин. - деб хабар бермоқда Stadion.uz нашри.


Суд-ҳуқуқ соҳасидаги оммавий қабулларда қандай масалалар ҳал этилмоқда? - Халқ сўзи\n08:17 31 Март 2021 Жамият\nПрезидент Халқ қабулхоналари томонидан Навоий вилоятининг Зарафшон шаҳри, Қизилтепа, Навбаҳор, Кармана туманларида ташкил этилган оммавий қабулларда вилоятнинг барча туман ва шаҳарларидан минг нафардан зиёд мурожаатчининг ариза ва шикоятлари Президент Администрацияси, Олий суд, Бош прокуратура, ички ишлар вазирлиги, адлия вазирлиги, Давлат божхона қўмитаси масъуллари томонидан ҳудудий идора ва ташкилотлар иштирокида кўриб чиқилди.\nКармана тумани «Наврўз» МФЙда яшовчи Достон Рамазонов эса полиз экинлари экиш учун ер ажратишда амалий ёрдам сўраб мурожаат қилди. Мурожаат ижобий ҳал этилиб, Кармана туманидаги фермер хўжаликларидан биридан 25 сотих ер майдони ажратилиб, фермер хўжалиги билан тегишли шартнома имзоланди.\nФуқаро Лола Қурбонованинг мурожаати асосида «Қалқон ота» маҳалласи ички кўчаларини таъмирлаш ишларига киришилди.\nШулар қаторида қабуллар жараёнида 52 нафар фуқаро ишга жойлаштирилди, 18 нафар кишига 238 000 000 сўм имтиёзли кредитлар ажратилди, муҳтож кишиларга даволаниш учун йўлланмалар ҳамда моддий ёрдам берилди. «Аёллар дафтари»га киритилган хотин-қизларга ўз ишини йўлга қўйиши учун тикув машиналари тақдим этилди. Ногиронлиги бўлган фуқаролар ҳолидан хабар олиниб, эҳтиёжи бор кишиларга ногиронлик аравачалари, эшитиш мосламаси каби воситалар берилди.


Тошкентнинг эски шаҳар қисмидаги Ачавот маҳалласида яшаётган лўлилар Бектемир туманидаги Чашма маҳалласига кўчирилиши мумкин.\nБектемир туман ҳокими Сарвар Маҳаметовнинг Podrobno.uz сайтига маълум қилишича, эски шаҳарда қайта қуриш ишлари давом этмоқда ва уйи бузилаётган ҳар бир кишига, қонунга мувофиқ, кўчиш бўйича бир неча жой таклиф қилинган.\nШундай таклифлардан бири кўп сонли лўлилар истиқомат қиладиган Чашма маҳалласига кўчиш бўлган. Нашр, ўз манбалари сўзларига таянган ҳолда, бу маҳаллада 250 чоғли оила кўчиб ўтиши учун етарли жой борлигини ёзади.\nБектемир тумани Тошкент ҳалқа йўлининг ташқарисида жойлашган. Туман ҳокими Сарвар Маҳаметов ачавотлик лўлиларнинг Чашмага кўчиш-кўчмаслиги ҳали ҳал қилинмаган масала эканини айтган.\n“Ҳеч ким ҳеч кимни зўрлаб кўчишга мажбур қилаётгани йўқ. Уларга танлов имконияти берилди, нима қилишни уларнинг ўзлари ҳал қилади”, деган туман ҳокими.\nТошкентда лўлилар асосан Эски шаҳарда ҳамда Биродарлик, Қўйлиқ, Сирғали, Сувсоз мавзеларида истиқомат қиладилар. 1959 йилда ўтказилган аҳолини рўйхатга олиш жараёнида Ўзбекистон шаҳарларида 3 минг нафар, 1979 йилда ўтказилган рўйхатга олишда эса 6 минг нафар лўли яшаши аниқланган.


"Рақамли қалъа" китоби, Дэн Браун\nҚўлингиздаги китоб замонавий жаҳон адабиётининг энг машҳур ёзувчиларидан бири, бутун дунё бўйлаб 300 миллиондан ортиқ нусхада китоб сотган Ден Брауннинг “Рақамли қалъа“ романидир. Ушбу роман Ден Брауннинг илк романи бўлиб, бу асар билан ёзувчи дунёга машҳур бўлиб кетади. Бугунги кунда Ден Браун “New York Times“ нашри томонидан бир неча бор дунёнинг энг машҳур 100 инсони сифатида эътироф этилган. Унинг асарлари бестселлерлар рўйхатида биринчи ўринларни эгаллаб келмоқда. Ден Браун жаҳонда энг кўп даромад қиладиган ёзувчилардан бири ҳисобланади.\n«Рақамли қалъа» романи 1998-йилда ёзилган. Ёзувчи асарнинг ёзилишига ҳаётда ўзи гувоҳи бўлган воқеалар сабаб бўлади.\nАсарда рақамли хавфсизлик, ватан хавфсизлиги йўлида ишлайдиган жасур шахсларнинг ҳаёти, улар учрайдиган хавф масалалари кўтарилган. Ушбу асарда ҳам ватанпарварлик, ҳам эҳтиросли севги, ҳам қизиқарли маълумотлар, ҳам сизни ўз дунёсига саёҳат қилдирадиган ажойиб сюжетни топасиз. Асар воқеалари АҚШ, Испания, Япония каби мамлакатлар ҳудудида ўтиши, воқеаларнинг тез ва кутилмаган ривожи сизни ўзига мафтун қилади ва ўзбек китобхонларига маъқул бўлади деб умид қиламиз.


Ўзбекистонлик тиланчи: мелисалар бизга касбдош бўлиб қолди – Huquqbon\nЎзбекистон президенти Ислом Каримов мамлакатда тиланчилар қолмади деб айтганидан сўнг, катта шаҳарлардаги милиция ходимлари барча тиланчиларни ушлаб қамаяпти ёки шаҳардан ташқарига чиқартириб юборяпти. Озодликнинг Эркин микрофонига қўнғироқ қилган тиланчилар ҳам президентнинг айтганларидан сўнг милиция ходимлари уларга кун бермаётганидан шикоят қилди.\n“Одамлар бизларга кўнгилдан чиқариб беради, милиция эса зўрлаб олади”\nСамарқанд шаҳрида истиқомат қиладиган, икки фарзанднинг онаси, 40 ёшли тиланчининг айтишича, президентнинг тиланчилар ҳақида айтган гаплари уларнинг бир ташвишини икки қилди.\n– Биз ҳам тиланчи, уй йўқ, обшежитда яшаймиз, икки болам бор, эрим йўқ. Ўзим биринчи гуруҳ ногирониман, кўзим умуман кўрмайди. Пенсиям 240 минг сўм, бу ҳеч нарса бўлмайди. Тиланчилик қиламизда, бошқа чора йўқ. Президент бизларни тиланчи деб ерга уриб ташлади, аслида мелисаларини ўзи тиланчи. Касбдошмиз ҳаммамиз, фақат фарқимиз бор. Бизларга халқ меҳр-мурувват қилиб беради, мелисалар эса зўрлаб пулларимизни олиб қўяди вақти келса…, дейди тиланчи аёл.\n“Мени “панелни”да саккиз соат қамаб қўйишди”\nСурхонадарёлик 51 ёшли биринчи гуруҳ ногирони-тиланчи ҳам Озодликка сим қоқиб, Тошкентда милиция ходимлари тиланчиларни қийратаётганидан шикоят қилди:\n– Рости гап, умуман кун бермай қўйишди. Бозорларда ҳам тиланиб юрсак, ушлаб олиб кетишяпти. Яқинда Ипподром бозорида мени ушлаб Қўйлиқдаги панелни терговхонасига олиб боришди. Соат 12дан кеч соат 8гача оч, сувсиз ушлаб туришди. Президент бизда тиланчи йўқ деб айтиб қўйиб, бизга янада оғир қилди. СССР пайтида бизни ишимиз бор эди, бизга эътибор бор эди. Ҳам ишлаб ҳам пенсия олиб, кунимиз яхши ўтарди. Мустақилликдан кейин биз ногиронлар жамиятга кеарксиз одамлар бўлиб қолдик…, дейди сурхондарёлик кўзи озиз тиланчи. У билан суҳбатнинг тўлиқ шаклини қуйида тингланг.\nPrevious postКАРИМОВ РЕЖИМИНИНГ ЖИНОЯТЛАРИ\nNext postРоссияда уч Ўзбек ўлдирилиб жасадлари ёқиб юборилган


Ўзбекистонда 5 400 000 дозалик вакцина захираси шакллантирилди.\n10 июнга ўтар кечаси Тошкент халқаро аэропортига Россиядан «Спутник V» вакцинасининг навбатдаги 70 минг дозалик 2-компоненти, 10 июнь куни ZF-UZ-VAC2001 вакцинасининг 1 миллион дозаси олиб келинди. Бу ҳақда ССВ матбуот хизмати хабар бермоқда.\nАпрель ойида россияликлар вакцинасидан 100 минг дозаси олиб келинганди (унинг 50 минг дозаси 1-компонент, 50 минг дозаси 2-компонент). 1 июнь куни «Спутник V» вакцинасининг навбатдаги 70 минг дозалик 1-компоненти Ўзбекистонга келтирилган эди.\nБугунги партия хитой-ўзбек вакцинасининг 5-партияси бўлди.\nБунгача 27 март (1 миллион доза), 27 апрель (1 миллион доза), 18 май (1 миллион доза) ва 19 май кунларида (500 минг доза) партиялар келтирилганди.\nШунингдек, Ўзбекистонга март ойи охирида AstraZeneca’нинг 660 минг дозаси келтирилган.\nШундай қилиб, Ўзбекистоннинг вакцина захираси 5,4 миллион дозага етди. Айни пайтга қадар шундан 2,4 миллион дозадан ортиғи вакцинация жараёнларида қўлланганди.\nССВ берган сўнгги маълумотларга кўра, Ўзбекистонда 9 июнь куни жами 44 440 киши COVID-19’га қарши эмланди. Шулардан 19 971 нафари биринчи босқичда, 17 658 нафар фуқаро иккинчи босқичда ҳамда 6811 нафар фуқаро эса учинчи босқичда эмланган.\nҲозирги кунгача Ўзбекистонда коронавирусга қарши 2 477 974 доза вакцинадан фойдаланилди, уларнинг 25 437 дозаси учинчи ва 920 856 дозаси иккинчи босқичда қўлланилган. Шунга кўра, мамлакатда жами эмланганлар сони 1 531 681 кишини ташкил этмоқда.\nТошкентда эмланмаган ходимларни аниқлаш бўйича текширувлар ўтказилмоқда


Унга кўра, янги завод “Жиззах” эркин иқтисодий зонасида қурилади ҳамда бу ерда 2019 йилдан эътиборан ички ва ташқи бозор учун йилига 16 минг дона “Peugeot” ҳамда “Citroёn” брендлари остида йўловчи ва юк ташишга мўлжалланган енгил тижорат автомобиллари тайёрланади. Устав капитали 30 миллион еврога тенг бўлган “Uzbekistan Peugeot Citroёn Automotive” қўшма корхонаси ҳар икки томоннинг тенг улушлари асосида фаолият юритади.\n“Пежо Ситроен” гуруҳи янги технологиялар, замонавий ишлаб чиқариш жараёнини жорий қилиш ҳамда мутахассислар малакасини оширишга кўмаклашади. Шунингдек, завод ишлаб чиқаришни бошқариш, маҳсулот сифати, етказиб бериш ва савдо масалаларида “Пежо Ситроен”нинг замонавий тизими бўйича иш олиб боради.\nБундан ташқари, қўшма корхонада ўзимизнинг ишлаб чиқарувчиларни жалб этиш орқали биринчи йилдаёқ 50 фоиз маҳаллий маҳсулотлардан фойдаланиш кўзда тутилаяпти. Ҳозирги кунда “Ўзавтосаноат” АК таркибидаги 30 га яқин йирик заводлар, 160 дан ортиқ кичик корхоналар айнан Маҳаллийлаштириш дастури асосида иш юритмоқда.\nҚурилиши режалаштирилаётган қўшма корхона автомобиллари ички ҳамда ташқи бозорларда сотилади.\n“Ўзавтосаноат” АК бошқаруви раиси ўринбосари Рустам Юсуповнинг таъкидлашича, ушбу лойиҳанинг амалиётга татбиқ қилиниши маҳаллий автомобиль саноати ривожи йўлидаги яна бир дадил қадамдир. Бинобарин, аҳоли бандлигини таъминлашга кўмаклашувчи янги қўшма корхона республикамиз саноати тараққиётида муҳим ўрин тутади.\n2016 йил якунларига кўра, 54 миллиард евро миқдорида савдо ва даромад кўрсаткичларига эга “Пежо Ситроен” гуруҳи автомобилсозлик соҳасида ўзига хос тажриба тўплаган. Хусусан, компания мутасаддилари мижозларга эркинлик ҳамда қулайлик яратишга ҳаракат қилади. Унинг автомобиллари эса атроф-муҳитга заҳарли газларни кам чиқариши борасида Европа давлатларида етакчилардан биридир.\n“Пежо Ситроен” гуруҳи вице-президенти Кристоф Бержераннинг билдиришича, мазкур лойиҳа корхонанинг беш йилликка мўлжалланган тараққиёт дастурига тўла мос келади. Яъни у енгил тижорат автомобиллари савдосини ривожлантириш учун яна бир катта имкониятдир.\nК. Бержеран қўшма корхона ташкил этилишини шахсан қўллаб-қувватлагани учун давлатимиз раҳбари Шавкат Мирзиёевга миннатдорлик изҳор этди.\nАйни пайтда “Ўзавтосаноат” АК таркибидаги корхоналарда меҳнат қилаётган 24 мингдан зиёд ишчи-ходимлар томонидан енгил ва юк автомобиллари, автобуслар ҳамда уларнинг эҳтиёт қисмлари ишлаб чиқарилмоқда. Янги завод эса ишчилар сонини ошириш баробарида, юртимиз автомобилсозлик саноати янада равнақ топишига хизмат қилади.\nМазкур рукндаги бошқа мақолалар: « Нефть-газ ва энергетика: улкан салоҳият, кенг имконият\tЮқори аниқликдаги ўлчов воситалари »


Қозоғистонда болалар ва ўспиринларнинг 38 фоизга яқини аллақачон спорт секциялари билан қамраб олинган\n19 Май 17:20\nNUR-SULTAN. Kazinform – Бугунги кунда маҳаллий ижроия ҳокимият органлари томонидан аҳоли жон бошига спортни молиялаштиришни амалга ошириш учун 5 миллиард 41 миллион тенге маблағ ажратилиб, 40 539 нафар болалар ва ўспиринларни қамраб олган. Бу ҳақда ҚР Маданият ва спорт ишлари бўйича вазир ўринбосари Ерлан Қожағапанов маълум қилди, деб хабар беради Kazinform мухбири.\nГрецияда Олимпия машъаласи ёқилди Қозоғистонлик шахматчи Жансая Aбдумалик Ҳиндистон Суперлигасида ўз жамоасига ғалаба келтирди Қозоғистонлик таэквондочи Черногория турнирининг олтин медалини қўлга киритди\n«Барча ҳудудлар секция ва тўгаракларни жон бошига молиялаштиришни амалга оширадиган давлат буюртмасини бажаришда иштирок этади. Молиялаштиришга келсак, шуни таъкидлашни истардимки, Республика бюджет комиссияси давлат буюртмасини молиялаштириш учун маҳаллий бюджетдан маблағ ажратишни маъқуллади. Бугунги кунда маҳаллий ижроия ҳокимият органлари томонидан аҳоли жон бошига спортни молиялаштиришни амалга ошириш учун 5 миллиард 41 миллион тенге ажратилиб, 40 539 нафар болалар ва ёшларни қамраб олган. Маданий томондан 2 миллиард 518 миллион тенге микдорида 24 521 нафар болани қамраб олиш билан таъминланган», - деди вазир ўринбосари бўлиб ўтган онлайн брифингда.\nАйни пайтда болалар ва ўспиринларнинг 37,5 фоизи аллақачон спорт секциялари билан қамраб олинган, улардан 370 минг нафари болалар спорт мактабларида, 190 мингга яқини болалар ва ўспиринлар, болалар ва ёшлар жисмоний тарбия клубларида, 965 минг нафари - таълим муассасалари.\n«Таълим ва маданият ташкилотларида, хусусан 4-18 ёшдаги ижодий тўгаракларга жалб қилинган болалар сони 1 360 721 кишини ташкил этади», - дея қўшимча қилди Ерлан Қожағапанов.


Дажжол асли ким бўлган\nМўътабар манбаларда бир кўзи пешонасида бўртиб чиққан ёки эт билан қопланган дажжол қиёматга яқин зоҳир бўлиши айтилган.\nДажжол сўзининг маъноси араб тилида "ёлғон тўқувчи", "ўраб олувчи", "ўзгартирувчи", деганидир. Шу маънода Дажжол унга қўйилган лақаб, бўлиб, асл исми эса аниқ эмас. Ислом уламоларининг аксарияти дажжолни Ибн Сайёд дейишади. Чунки ҳадиси шарифларда дажжолнинг айрим сифатлари тилга олинади. Унга кўра, дажжолнинг ота-онаси ўттиз йилгача фарзанд кўришмайди. Шундан сўнг аёл ҳомиладор бўлиб, чақалоқ ўн икки ой деганда дунёга келади. «Туғилибоқ, худди бир яшар чақалоқдек, чинқириб юборади. Ҳар сафар ғaзaбгa миниб, бақирганида, жуссаси катталашиб, ярим ҳиссага ўсиб боради. Шу боисдан одамларга кўп зарар етказиб, кўчалар ўртасида югуриб юради", дейилган.\nПайғамбаримиз (алайҳиссалом) замонларида яҳудийлар орасидан Ибн Сайёд номли кишида шунга ўхшаш сифатлар кузатилган. Ҳатто, Пайғамбаримиз (алайҳиссалом) уни Ислом динига таклиф қилганида қўпол сўзлар билан ҳақоратлаган ҳам. Пайрамбаримизнинг (алайҳиссалом) ёнларида турган Умар (розияллоҳу анҳу): "Рухсат беринг, уни чопиб ташлай", деб тиғларини кўтарганларида, Пайғамбаримиз (алайҳиссалом) "Шошилманг, бу ҳақиқатан дажжол бўлса, бу иш сизнинг қўлингиздан келмайди", деган эканлар. Имом Нававий “Саҳиҳи Муслим” шарҳида бундай ёзади: "У (Дажжол)ни Ибн Сайёд ёки Ибн Саъд дейишади, асли исми эса Софдир...”\nУнинг ёлғончи-каззоб дажжоллардан бири эканига Расулуллоҳ (соллаллоҳу алайҳи ва саллам): “Менинг Расулуллоҳ эканимга гувоҳлик берасанми?" деб сўраши ва унинг ушбу қилган даъволари далил ҳисобланади:\n— Олдимга ростгуй ҳам ёлғончи ҳам келади;\n— Сув устида турган Аршни кўряпман;\n— Агар менга (дажжол бўлиш) таклиф қилинса, йўқ, демасдим;\n— Мен у (дажжол)нинг ўзини ҳам, туғилишини ҳам яхши биламан ва ҳоказо...\nАбу Бакр (розияллоҳу анҳу) айтади: "Мадина яҳудийлари орасида шундай кўринишда туғилган бир боланинг хабарини эшитдик. Мен Зубайр ибн Аввом билан бирга унинг ота-онаси олдига бордим. Уларда Пайрамбаримиз (алайҳис¬салом) айтган сифатлар бор эди. Улардан:\n— Фарзандингиз борми? — деб сўрадик.\n— Биз ўттиз йил бола кўрмадик. Сўнг оиламизда бир кўзи кўр, зарари кўп, фойдаси кам бир бола туғилди. Унинг кўзлари ухлайди, аммо қалби ўйғоқ бўлади, — деб жавоб беришди яҳудий ота-она.\nБиз ташқарига чиқдик. Ҳалиги бола ёпинчиққа ўраниб ташқарида ётган экан. У томондан бир ғўлдираш эшитиларди. Бола бошини очиб: “Нима дединглар”, деб сўради. Биз: “нима деганимизни эшитдингми, деб сўрадик.\n“Ҳа, деди у, - Менинг кўзларим ухласа-да, қалбим ухламайди” (Имом Термизий ривояти). Демак, Ибн Сайёднинг дажжол эканини Умар ибн Хаттоб, Абдуллоҳ ибн Умар, онамиз Ҳафса бинти Умар, Жобир ибн Абдуллоҳ, Абу Зар Ғифорий ва Абдуллоҳ ибн Масъуддек (розияллоҳу анҳум) буюк саҳобийлар таъкидлашган. Дажжолни Жаброил (алайҳиссалом) Аллоҳ таолонинг фармонига биноан, бошқаларга зарари тегавергач, сочидан тутиб, олис тоғдаги бир тошга (ғорга) қамаб ташлайди. Баъзи муаррихлар дажжол қамалган жой Кўҳи Қоф тоғида, дейишади. Қиёмат соатлари яқинлашган пайтда ер юзига чиқиши Қуръони каримнинг Каҳф ва бошқа сураларида қисман баён қилинган. Баъзи аҳли солиҳлар уни Мадина шаҳрига нисбатан шарқ томондан чиқади, деганлар. Аввалига у одамлар орасида ўзини тақводор қилиб кўрсатиб, кейинчалик худолик даъвосини қилади. У — ўликни тирилтириш, ёмғир ёғдириш, ерни ҳосилдор қилиш каби истидрожлардан (Аллоҳ таоло баъзан синов учун ёмон инсонларга ҳам берадиган ғайритабиий нарса) кибрланиб кетади. Шу боисдан ўтган пайғамбарларнинг барчалари ўз қавмини дажжол фитнасидан огоҳлантириб келган. Фақат ғилайлиги, пешонасига "кофир", деб ёзиб, қўйилгани унинг кирдикорларини фош этиб туради, дейилган. Баъзи манбаларда уни "масийҳ”, яъни текисланган маъносида ҳам атайдилар. Чунки унинг ғилай кўзи эт би¬лан қопланган бўлиб, теп-текис ҳолда турар экан...\nНиҳоят, пайти келиб, Ийсо (алайҳиссалом) осмондан тушиши ва Дажжол фитнасидан инсонларни қутқариб қолиши ҳадиси шариф-ларда баён этилган. Айтишларича, бу каби воқеалар дунё ҳаётининг тугалланишини билдиради...\n"Мовароуннаҳр" нашриёти Дин асослари бўлими ходими


24 соат ичида шамоллаш аломатларини қандай енгиш мумкин? - 19 Ноября 2019 - MP3 MUSIQALAR KLIPLAR YANGILIKLAR RASMLAR VIDEO KLIPLAR\nPayshanba, 09.07.2020, 01:57\nГлавная / Bosh sahifa » 2019 » Noyabr » 19 » 24 соат ичида шамоллаш аломатларини қандай енгиш мумкин?\nЭрталаб уйғониб касал бўлаётганингизни ҳис қилиш каби ёқимсиз туйғу сизга таниш бўлса керак. The Sun нашри британиялик мутахассислар билан суҳбатлашди ва уларнинг ёрдами билан касал бошланмасидан кун давомида яхшиланишни истаганлар учун «мукаммал кун тартибини» яратди.\nКунингизни иссиқ душ билан бошланг. Кардифф университети профессори ва шамоллашни даволаш мутахассиси Рон Акклнинг сўзларига кўра, буғ бурун битишини енгиллаштиради ва иссиқ сув танадаги оғриқларни кетказишга ёрдам беради.\nОвқатланиш мутахассиси Аманда Арселл бундан сўнг таркибида C витамини мавжуд бўлган маҳсулотларни истеъмол қилишни маслаҳат беради. Нонуштага сиз апелсин ва кивидан тайёрланган мевали салатни қўшишингиз ёки янги узилган мевалар билан тўлдиришингиз мумкин. Аммо қаҳва ва чой ичишдан воз кечишингиз керак, уларнинг таркибида кофеин мавжуд ва бошқа суюқликларга қараганда организмдан тезроқ чиқарилади. Бир стакан янги сиқилган апелсин шарбатини ичиш анча самаралироқ ва фойдалироқдир.\nШамоллашнинг дастлабки аломатларида барча ишингизни четга суриб, уйда, илиқ ҳавода бўлишга ҳаракат қилинг. Агар ташқарига чиқишингиз жуда зарур бўлса, биринчи навбатда бурнингизни совуқдан ҳимоя қилишингиз керак – унда вируслар билан антителаларнинг асосий курашиши бўлиб ўтади. Бурнингизни илиқ шарф билан ёпинг ва ўзингиз билан намловчи спрей олиб юринг.\nТовуқ шўрваси шамоллаганда энг яхши овқат деб ҳисобланади. Англиядаги Листер шифохонасининг ЛОР жарроҳи Адам Фрош ҳам бу фикрга қўшилади. Бундай шўрва нафақат тўйимли, балки у иссиқлик ва қулайлик ҳиссини беради – касал бўлганда айни муддао! Шунингдек, шифокор иложи борича кўпроқ сув ичишни ва спиртли ичимликлардан сақланишни маслаҳат беради.\nАгар иштаҳангиз бузилмаган бўлса, унда овқатланиш оралиғида сиз бир неча ҳовуч Бразилия ёнғоқларини истеъмол қилишингиз мумкин. Аманда Арселлнинг сўзларига кўра, бу ёнғоқнинг ўзига ҳос ҳусусиятини таркибидаги селен моддаси ҳосил қилади – бу иммунитет тизими учун муҳим модда. У оқсилларни боғлайди ва вирусларга қарши курашда ёрдам беради.\nКечки овқат учун энг яхши таом – аччиқ карри. Аманда изоҳлашича, зираворлар бурун шиллиқ қаватини тирнаш хусусиятига эга ва бурун битишини енгиллаштириб уни тозалашни осонлаштиради.Шундан сўнг, сиз дарҳол ўзингизни яхши ҳис этишни бошлайсиз.\nКўпинча,шамоллашнинг дастлабки аломатларида, одамлар ҳеч бўлмаганда бирон бири фойда беришига умид қилиб, бир гуруҳ дориларни ичишади. Аммо доктор Фрош парацетамол ва ибупрофен ичиш билан чекланишни маслаҳат беради. Дозировка ишлаб чиқарувчига боғлиқ, шунинг учун қабул қилишдан олдин кўрсатмалар билан танишиб чиқинг. Ибупрофен таблеткасини тунда қабул қилган яхшироқ, унинг таъсири одатда узоқроқ давом этади ва бу сизнинг уйқуга кетишингизга ёрдам беради. Иккала дори ҳам бир-бирига ўхшаш тарзда таъсир қилиб, ҳарорат ва оғриққа қарши курашадилар.\nЭрта ётиш яхшироқдир. Уйқусизлик иммунитет тизимига салбий таъсир қилади, ҳимоя оқсилларни ишлаб чиқариш камаяди. Сиз камида 8 соат ухлашингиз керак, акс ҳолда тананинг мудофаси заифлашади ва кундузги ҳаракатларингиз таъсири кичик бўлади.\nКатегория: FOYDALI MASLAHATLAR / MASLAHATLAR / ФОЙДАЛИ МАСЛАХАТЛАР / МАСЛАХАТЛАР | Ko'rildi: 174 | Qo'shdi: #newsuz, #новости, #uznews, #news, #habarlar, #ahborot, #Yangilik, #xabarlar, #Yangiliklar | Reyting: 0.0/0


МАҚОЛА. ОФК кубоги-2011 қаҳрамонлари. Улар ҳозир қаерда? / CHAMPIONAT.asia\n14:16Ўтиш ўйинини Раҳимбек Каримов бошқаради 2 13:48Бензема: "Барчага қўллаб-қувватлов учун раҳмат. Шоу давом этиши керак" 2 13:27Бугун Араб Кубогига старт берилади 7 12:04"Олтин тўп"-2021. Энг қиммат ўйинчилар 15 11:40Рангник "Манчестер Юнайтед"ни "Арсенал"га қарши ўйинда бошқара олмайди 12 11:29Пенальтилар статистикаси. "Пахтакор" бу йил 11 метрли жарима зарбасидан гол ўтказмади 21 11:07Омар Моманидан карикатура: МЮда Рангник даври бошланди 11 10:44Coca-Cola Суперлига ўтиш ўйинида VAR тизимидан фойдаланилади 17 10:38"Вест Хэм" Филлипсни "Ливерпуль"дан харид қилиши мумкин 2 10:16Жонатан дос Сантос "Лос-Анжелес Гэлакси"дан кетганини эълон қилди 0 09:50“Олтин тўп”. Роналду 2010 йилдан бери илк бор кучли учликка кира олмади 28 09:40Суперлига-2021. Агар пенальтилар бўлмаганида ким тўпурар бўларди? 7 09:30Тарихда илк бор ПСЖ футболчиси “Олтин тўп” соҳибига айланди 56 09:15ЎФАда Суперлига якунлари бўйича клублар вакиллари иштирокида йиғилиш бўлиб ўтди 12 09:00“Олтин тўп”ни энг кўп қўлга киритган футболчилар ўнлиги 35\nМАҚОЛА. ОФК кубоги-2011 қаҳрамонлари. Улар ҳозир қаерда?\n26 окт 16:41\nТеглар : НасафОФК кубоги 2011\nХабарингиз бор, 5 ноябрь куни “Насаф” клуби ОФК кубоги финал баҳсида Баҳрайннинг “Ал Муҳаррак” жамоасига қарши майдонга тушади.\nМазкур муҳим ўйин олдидан “Насаф”нинг 2011 йилдаги тарихий ғалабасига қайтамиз. Ўшанда ғолиблик сари етаклаган футболчиларнинг орадан ўн йил ўтиб, нима иш билан шуғулланаётганига эътибор қаратамиз.\nМурод Зуҳуров (“Бунёдкор-2” дарвозабонлар мураббийи)\nЗуҳуров ўша йили “Насаф” сафида ёрқин ўйинлар ўтказган. Анатолий Демьяненко икки устун қўриқчиси сифатида айнан Муродни танлаган ва унга имконият тақдим қилган. У ОФК кубоги доирасида ўша йили 12та учрашувда майдонга тушган. “Насаф”дан кетганидан кейин у “Бунёдкор” клубида бир неча мавсум давомида тўп тепди. Икки йил олдин бутсаларини михга илишга қарор қилди. Ҳозирги кунда у “Бунёдкор-2" жамоасида дарвозабонлар мураббийи сифатида фаолиятини давом эттирмоқда.\n“Машъал” академиясидан чиқиб, ишончли ўйинлари билан “Насаф”га йўл олган Элдор ОФК кубоги-2011да иккинчи рақамли дарвозабон сифатида қайд этилганди. Гуруҳ босқич 6-тури доирасида Қаршида кечган “Ал-Тилол”га қарши (7:1) баҳсда Суюнов 68-дақиқада Зуҳуров ўрнига майдонга тушган. Бу унинг мазкур турнирдаги ягона баҳси сифатида қайд этилган. Бугунги кунда миллий терма жамоамиз дарвозабони. 2017 йил иккинчи даврасидан бери эса Тошкетнинг “Пахтакор” клуби шарафини ҳимоя қилмоқда.\nМихаил Наумов ("Шўртан" дарвозабонлар мураббийи)\nНаумов ўшанда “Насаф” иштирокида мазкур турнирда бирорта учрашувда майдонга тушмаган. Қайдномага киритилган бўлса-да, украиналик мутахассис Михаилга имконият бермаган. Бугунги кунга келиб Михаил Наумов "Шўртан" жамоаси дарвозабонлар мураббийи ҳисобланади. Ундан аввал Наумов "Насаф"да ҳам фаолиятини давом эттирганди.\nАъзамов 2011 йилги мусобақада жуда ёш бўлган ва асосий таркибда ўз жойига эга бўлмаган. Украиналик мутахассис асосан ёши катта ҳамда тажрибали ҳимоячиларга кўпроқ имконият берган. Мусобақанинг ярим финалида “Ал-Виҳдат”га қарши ўйинда у асосий таркибда майдонга туширилган. Кейинчалик “Насаф” етакчисига айланган Аъзамов 2017 йилда “Пахтакор”га кўчиб ўтган. Шундан буён у “шерлар” сафида тўп тепиб келмоқда.\nАсрор Алиқулов (“Шўртан” бош мураббийи)\nДемьяненко Асрор Алиқуловга мусобақада 4та ўйин ўтказишига имконият берган. Ўшанда 32 ёшли Алиқулов ўз тажрибаси билан ёшларга кўмаклашган. Кейинчалик “Насаф”дан сўнг бир неча клублар шарафини ҳимоя қилган футболчи 2016 йилда бутсаларини михга илди. Шундан сўнг у мураббийлик соҳасига қадам ташлади. Ҳозирда Ғузорнинг “Шўртан” клуби бош мураббийи ҳисобланади.\nМақсуд Каримов (“Хоразм” клуби бош директори)\nМусобақа давомида 12та учрашувда майдонга тушиб, 1та гол урган Мақсуд Каримов Демьяненконинг ишонган футболчиси эди. Турнир давомида айнан Каримов ҳимояда жуда ишончли ва тартибли ўйнади. “Насаф”даги ёрқин мавсумларидан сўнг у “Қизилқум”да ҳам бир муддат фаолият кўрсатди. Ҳозирга келиб Мақсуд Каримов “Хоразм” клуби бош директори лавозимида меҳнат қилмоқда.\nЖаҳонгир Жиямуродов (Янгиер ФММ мураббийи)\nБош совринни қўлга киритилишига улкан ҳисса қўшган футболчилардан бири – Жаҳонгир Жиямуродов бўлади. Мусобақа давомида 10та учрашувда иштирок этган. Ярим финалнинг дастлабки ўйинида пенальтидан гол урган. Кейинчалик у “АГМК” ва “Машъал” жамоаларида ҳам бир муддат тўп тепган. Бутсаларини михга илганидан сўнг “Зомин” клубини бошқарди. Кейинчалик Тошкент вилоятининг “Рубин” клубида ҳам ишлади. Ҳозирда у Янгиер футбол маҳорат мактабида фаолиятини давом эттирмоқда.\nБоян Малишич (жамоасиз)\nҲимояда жуда ишончли ўйнаган Боян 2011 йилги муваффақиятга муносиб ҳисса қўшган. Шунингдек, “Насаф” Ўзбекистон чемпионати кумуш медалларига ҳам сазовор бўлган. Кейинчалик Малишич Сербия, Гонгконг, Филиппин ва Индонезия клубларида тўп тепган. Ҳозирда 37 ёшли футболчи бирорта жамоада кўриниш берганича йўқ. Балки у ҳам тез орада фаолиятини тугатиб, мураббийлик соҳасига қадам ташлаши мумкин.\nАртём Филипосян (“Муангкан Юнайтед”, Таиланд)\n“Машъал”да тарбия топган Филипосян “Насаф”га йўл олганди. Турнир давомида у олтита учрашув ўтказган ва қаршиликларнинг ғалабаларига ҳисса қўшган. “Насаф”дан кетганидан сўнг у бир нечта клублар шарафини ҳимоя қилган. Кейинчалик Таиланднинг “Прачуап”да тўп тепди. Индонезияда ҳам бир муддат ўйнади. Ҳозирда 33 ёшли Таиланднинг 2-лигаси “Муангкан Юнайтед” шарафини ҳимоя қилмоқда.\nБотир Қораев (“Насаф” спорт директори)\nРўзиқул Бердиевдан кейин клубнинг асосий ролни Ботир Қораев бажарган. 2011 йил тарихий ғалабада у 10та жамоасини сардор сифатида майдонга олиб тушган. Кейинчалик фаолиятини Ғузорнинг “Шўртан” клубида тугатган Қораев “Машъал”да ёрдамчи мураббий лавозимида меҳнат қилди. Ҳозирга келиб эса у “Насаф” спорт директори лавозимида фаолиятини давом эттирмоқда.\nАҳрол Рисқуллаев (ҳакам)\nМусобақада атига битта учрашувда майдонга тушган Аҳрол Риқсуллаев асосан захирада қолдирилган. Ички чемпионат ўйинларида ҳам мураббийлар штаби Рисқуллаевни асосий таркибга киритмаган. Кейинчалик у “Динамо”да ўйнади. Бугунги кунда у ҳакамлик соҳасида фаолият кўрсатмоқда. Халқаро майдондаги учрашувларга ҳам чақирув олмоқда.\nЛутфулло Тўраев (“Бунёдкор”)\nЛутфулло “Насаф”нинг ОФК кубоги учрашувларида 12та баҳсда майдонга туширилган ва у 4 маротаба рақиб дарвозасини ишғол қилган. Ўша пайтлари Тўраев “Насаф”нинг ишонган футболчиларидан бири ҳисобланарди. Кейинчалик “Локомотив”да тўп тепди. Шунингдек, Малайзиянинг икки клубида ҳам бир муддат ўйнади. Ҳозирда у “Бунёдкор” клубида фаолият юритмоқда. Ҳалигача у майдонда кенг кўламдаги ишларни бажаришда давом этмоқда.\nФозил Мусаев (“Турон”)\n“Машъал”да порлаган ҳолда “Насаф”га ўтган яна бир иқтидор эгаси бўлган Фозил Мусаев ОФК кубогида 4та учрашувда иштирок этган. Демьяненко таркибда кучли рақобат туфайли унга доимий равишда имконият бера олмаган. Кейин у “Бунёдкор”да тўп тепди. Қатар ва Эрон клубларида ҳам фаолият юриб келди. Орада “Локомотив”да ҳам бир муддат ўз омадини синаб кўрди. Хуллас, у бугунги кунда Суперлига дебютанти “Турон” клуби шарафини ҳимоя қилмоқда.\nСамандар Шодмонов (фаолиятини тугатган)\nҚашқадарёлик ярим ҳимоячи ўша мусобақа давомида 1та учрашувда иштирок этган. Чорак финал босқичида “Ал Файсали”га қарши ўтказилган баҳснинг 87-дақиқасида захирадан майдонга туширилган. Ундан кейин у “Машъал”, АГМК, “Қизилқум” ва “Шўртан” жамоаларида ҳам фаолиятини давом эттирди. Бугунги кунда Самандар Шодмонов футболчилик фаолиятини якунлаган.\nАртур Геворкян (фаолиятини тугатган)\nЎзбек футболида ўйнаган энг яхши легионерлардан бири шубҳасиз Артур Геворкян бўлиб, у “Насаф”да ёрқин дамларини ўтказган. ОФК кубогида ажойиб ўйнаган ва турнирнинг энг яхши футболчиси деб топилган Артур “Насаф”дан кейин “Қизилқум”да тўп тепди. Индонезияда ҳам бир муддат ўйнаганидан сўнг юртига қайтиб, “Ахал” шарафини ҳимоя қилганди. Ҳозирда у фаолиятини тугатган.\nМирзакамол Камолов (фаолиятини тугатгган)\nТезкорлиги ва қанотларда уюштирадиган рейдлари билан танилган Мирзакамол Камолов ўша мавсумда ОФК кубогида 6та учрашувда иштирок этди. Кейинчалик “Насаф”да бир неча мавсум ўйнаганидан сўнг фаолиятини бошқа клублар сафида давом эттирди. Фаолиятини охирги йилларини эса “Машъал”да ўтказди.\nИлҳом Юнусов (Самарқанд ФА техник директор)\nМайдонда тезкорлиги ва кескин курашлардан ўзини олиб қочмаслиги билан танилган Юнусов бугунги кунда болалар футболида меҳнат қилмоқда. Қолаверса, Самарқанд фаҳрийлар жамоаси шарафини ҳимоя қилмоқда. “Насаф”дан кетганидан сўнг “Қизилқум”да тўп тепди. Сўнгги жамоаси Самарқанднинг "Динамо"си бўлди. Айни пайтда Самарқанд футбол ассоциациясида техник директор лавозимида фаолият олиб бормоқда.\nЭркин Бойдуллаев (“Қизилқум”)\nМайдон марказидаги ишончли ўйинлари туфайли Демьяненконинг услубига мос тушарди. Эркин Бойдуллаев “Насаф”да ёрқин дамларини ўтказган. Кейинчалик “Қизилқум”да бир муддат ўйнаганидан сўнг АГМКдан тушган таклиф биноан жамоасини алмаштирди. Олмалиқликлар сафидаги ишлари юришмаган кўринади, яна “олтин изловчилар” сафига қайтишга қарор қилди. Ўтган мавсум иккинчи даврасидан буён навоийликлар сафида ҳаракат қилмоқда.\nАндрей Переплёткинс (фаолиятини тугатган)\n“Насаф”да ажойиб ўйнаган легионерлардан яна бири шубҳасиз Переплёткинс ҳисобланади. “Саутгемптон”, “Дерби Каунти” каби жамоаларда ўйнаган латвиялик футболчи “Насаф”дан кейин асосан ўзининг мамлакатида тўп тепди. 2017 йилда эса бутсаларини михга илди. Ҳозирда у мураббийлик соҳасига қадам ташлаган. Дарвоқе, у ОФК кубогида 10дан ортиқ баҳсда майдонга тушиб, 4 бор гол урган.\nИлҳом Шомуродов (фаолиятини тугатган)\nВақтида ажойиб ҳужумчи сифатида танилган Илҳом Шомуродов жароҳатлар туфайли фаолиятини эрта якунлаган. Тарихий ғалаба қўлга киритилган мавсумда у 9та учрашувда 3 маротаба тўп киритганди.\nКенжа Тўраев ("Насаф" академиясида мураббий)\nИқтидорини тўлиқ кўрсата олмаган Кенжа фаолиятини жуда эрта тугатди. ОФК кубогини қўлга киритилган мавсумда у атига 3та учрашувда захирадан майдонга туширилган. Қолаверса, ички чемпионат доирасидаги баҳсларда ҳам майдонга деряли туширилмаган. Кейинчалик “Машъал” ва “Шўртан”да ҳам фаолиятини давом эттирди. Ҳозирда у "Насаф" академиясида ишламоқда.\nЗафар Полвонов (АГМК)\nПолвонов эса икки учрашувда майдонга тушган эди. У вақтда “Насаф” ҳужум чизиғида рақобат туфайли украиналик мутахассис Зафарни захирада қолдирарди. Ҳозирга келиб Полвонов АГМК клуби шарафини ҳимоя қилмоқда. 36 ёшни қаршилаган футболчи ҳозирча фаолиятини тугатиш борасида ўйлаганича йўқ.\nНосирбек Отақўзиев (Фарғона ФА вице-президент)\n“Наcаф” сафида ОФК кубогида 10та учрашувда майдонга тушиб, 5 маротаба тўп киритган эди. Отақўзиев ўша мавсумда Бошкович билан яхши тандем ҳосил қилган эди. Кейинчалик у “Қўқон-1912” сафида ўйнади ва фаолиятини шу жамоада тугатди. Ҳозирги кунда эса Фарғона вилояти футбол ассоциациясининг вице-президенти лавозимида меҳнат қилмоқда.\nШуҳрат Мирхолдиршоев (Наманган ФА вице-президент)\nЎзбекистон чемпионатининг энг кучли ҳужумчи бўлган Мирхолдиршоев “Насаф”да асосан захирада қолиб кетганди. “Аждарлар”дан кетганидан сўнг у “Андижон”да ўйнади ва фаолиятини шу ерда тугатди. Кейинчалик “Навбаҳор” ёшлар жамоасида ишлади. Ҳозирда эса вилоят футбол ассоциациясида вице-президент лавозимида меҳнат қилмоқда.\nИван Бошкович (мураббий)\nОФК кубоги-2011 тўпурари айнан Иван Бошкович бўлгае ва у турнир давомида 10та гол муаллифига айланганди. Бош билан ўйнаш бобида у ажойиб ҳаракатланишини кўрсатганди. Бошкович “Насаф”дан кетганидан сўнг бир нечта жамоаларда ўйнаган бўлса-да, у қадар сермаҳсул ўйнамади. Кейинчалик у юртимизга ташриф буюрди ва “Бунёдкор” академиясида бир муддат ишлади. Ҳозирда Тошкент вилояти иккинчи лигаси иштирокчиси “Бунёдкор”да мураббийлик қилмоқда.\nАзамат Алланиёзов (“Арал Самали”)\nОФК кубогида бирорта учрашувда майдонга тушмаган Азамат Алланиёзов ҳозирда “Арал Самали” шарафини ҳимоя қилмоқда. “Насаф”дан кейин у бир нечта клублар шарафини ҳимоя қилган бўлса-да, тўпурарлик махоратини намоён эта олмади.\n"Насаф" - "Локомотив" 1:3. Highlights 3\nДубль, қўпол хато, қизил карточка, пенальти... "Локомотив" "Насаф"ни 2-ўринга кўтарилиб кетишига йўл қўймаган баҳсдан ГАЛЕРЕЯ 12\nРўзиқул Бердиев: "Чемпионлар лигасида ўйнаш учун бизда фақат битта йўл қолди – Ўзбекистон кубоги финалида ғалаба қозониш" 59\nВалижон Раҳимов: "Ҳакамлар бугун жуда ғалати қарорларни қабул қилди" 28\n26 окт 16:55:47\nФинал Қаршида эмас Бахрайнда бўлади хурматли калласи катта админлар\n26 окт 16:59:12\nУ пайтдаги Насаф таркиби юлдузли эди, Нуриддин Зайниев ҳамма шароитни мухайё қилган эди. Хуллас, жамоа катта пулларнинг сарфланиши эвазига чемпион бўлган эди. Ўша йиллар Муборак ва Ғузордаги Заводларда ишчилар маоши 6 ойлаб кечиккан. Бугунги Насафнинг хеч кимга зарари тегмаяпти, ёш шижоати бор ёшлар Бердиев берган мотивация туфайли эришяпти бу ютуқларга. Агар жамоа чемпион бўлса(Чемпион бўлсин, омад тилайман), бу ютуқда кўпроқ Р.Бердиев хиссаси бўлади.\n26 окт 17:08:38\nHa final ham ajoyib bo'lgandi hamma viloyatdan kelgandi muhlislar Nasafni qo'llab quvvatlash uchun\n27 окт 19:13:08\nФинал каерда булиши ёзилмаганку\n27 окт 14:04:23\nYaxshi jamoa edi\n27 окт 09:25:52\nShuncha narsa yozibsanu final qatta bo'lishini bilmapsan hurmatsiz admin. Final Bahrayin poytaxti Manamada bo'ladi. Bahrain Arabiston tomonda bilmasen bilib ol\n27 окт 09:02:52\nАлланиязов ми бу фото йоки Алимов ми\n26 окт 18:51:21\nQiziq kechgandi o'yin ayniqsa raqib gol urgandan keyin yanayam hayajonli davom etgan edi pereplyotkin degan legioneri kuchli edi nasafni\n26 окт 23:19:43\nБалки кучгандур Каршига билиб булмаяптику\n26 окт 22:06:54\nФинал каршидами ё бахрайндами\n26 окт 20:45:47\nАртур Филипосян ми ёки Артём Филипосян???\n26 окт 18:48:36\nBitta o'yinchiyam qolmabdi 10 yilda faqat R.Berdiyev bor\n26 окт 18:47:04\nKo'k oq palasa formasi juda chiroyli bo'lgan ekan\n26 окт 18:25:50\nUzbekistan Paxtakor фойдаланувчининг фикрига жавоб бериш\nСаводли, жуда булмаганда 9 синфни якунлаган мухаррир йукми бу сайтда. Жуда куп орфографик хатолар, футболчининг исмини нотугри ёзиш бу хакикий ахмоклик. Артём Филипосян укиган булса кулишни хам, еглашни хам билмагандир.\nRashidovni Radshidov degandan keyin bu nima bo‘lipti\n26 окт 18:09:47


"Оғзи-бурни қонга тўлди": Қаршидаги рейдда "Спарк" ҳайдовчисининг дўппослангани ростми? (видео)\nАвто / Видео / Фотогалерея / Кирманг / Биласизми? / Юртимизда\nКуни кеча ижтимоий тармоқларда Қарши шаҳрида ҳайдовчи ва лицензия ходимлари ўртасида юз берган воқеа видеоси пайдо бўлгач, тез фурсатларда кўпчилик эътиборини тортди. Видеони тасвирга олувчи фуқаро фикрига кўра, воқеанинг асосий қаҳрамонлари бўлмиш лицензия ходимлари Spark ҳайдовчисини роса дўппослаган. Оғзи бурнини қонга тўлдириб, зўравонлик қилишган. Ходимлар иши ҳақида фикр билдирган фуқаро видео якунида лицензия ходимлари ҳайдовчини уришга ҳақлими деган саволни ўртага ташлайди.\nМазкур саволга жавоб излаган Дарё мухбири жамоатчиликка маълум бўлмаган ҳолатлар ҳақида хабар топди.\nАниқланишича, Қарши шаҳридан Шаҳрисабз, Китоб, Яккабоғ ва Чироқчи туманларига йўловчи ташувчи автомобиллар бекати Қарши чойхонасидан Қарши Шаҳрисабз йўлининг 3-километрида жойлашган янги шоҳбекатга кўчирилгач, шу муносабат билан 10 апрель куни Қашқадарё транспорт бошқармаси ходимлари рейд ўтказган. Фақат транспорт бошқармаси ходимларининг ўзи. Мақсад ҳар доимгидек ноқонуний йўловчи ташувчи ҳайдовчиларни аниқлаб, тегишли тартибда чора кўриш ҳамда йўловчи ташиш қоидаларини тушунтиришдан иборат бўлган.\nАвтошоҳбекат кўчирилиши муносабати билан Қарши Шаҳрисабз йўлида рейд ўтказаётган ходимларимиз қора рангдаги давлат рақами 70 З 995 МА бўлган Spark ҳайдовчисига эски автотураргоҳдан йўловчи олиш мумкин эмаслигини, шоҳбекат янги манзилга кўчирилганини айтган, дейди воқеа устида бўлган Қашқадарё транспорт бошқармаси бошлиғи Улуғбек Эрназаров. Бироқ ҳайдовчи шунча огоҳлантирилишига қарамасдан ўзбошимчалик билан тақиқланган ҳудуддан йўловчи олди. Табиийки, тартибга бўйсунмаган Spark ҳайдовчиси ходимларимиз томонидан тўхтатилиб, ҳужжат тақдим этиши сўралди. Бунга жавобан эса ҳайдовчи ходим устига машина ҳайдаб, лицензия ходимини машина капотида олиб қочди.\nУлуғбек Эрназаров Дарё мухбири билан суҳбат давомида гапининг исботи сифатида ўша воқеа видеосини ҳам тақдим этди. Бизга тақдим этилган видеодан маълум бўлишича, 4 нафар лицензия ходими томонидан тўхтатилган Spark нинг олди ўриндиғида ҳақиқатдан ҳам йўловчи борлиги кўринади. Воқеалар ривожига кўра, лицензия ходимлари томонидан ҳужжат сўралгач, ҳайдовчи ҳужжат тақдим этиш ўрнига машина олдида турган ходимнинг устига машина ҳайдайди. Ва ходимни машина капотига олганча, ҳаракатини давом эттиради.\nҚашқадарё вилоят ЙҲХБ матбуот хизмат раҳбари Жавлон Бахтиев Дарё мухбирининг транспорт бошқармаси ходимлари ЙПХ ходимларисиз рейд ўтказиб, ҳайдовчилардан ҳужжат сўрашга ҳақлими? деган саволига бундайин рейд ларда транспорт бошқармаси ходимлари билан бирга Йўл патруль хизмати ходимлари ҳам бўлиши лозимлигини билдирди.\nХодимимизни капотида олиб қочган Spark ортидан етиб олганимиздан кейин, ҳайдовчи машина рулига бошини уриб, Мени уришяпти дея бақира бошлади. Бақир-қачир ҳисобига тез орада одамлар тўпланди. Транспорт бошқармаси ходимлари ўша куни ҳеч кимга қўл кўтармади, деди Улуғбек Эрназаров.\nУлуғбек Эрназаровнинг маълумот беришича, лицензия ходимини капотида сайр қилдирган Spark ҳайдовчиси қаршилик 1987 йил туғилган фуқаро С.О. бўлса, сайр қилдирилган лицензия ходими Жўрабек Жўраев бўлган.\nSpark ҳайдовчиси С.О. Дарё мухбири билан суҳбат давомида транспорт бошқармаси ходимлари унга нисбатан қўпол муомалада бўлганлигини, ўзларини таништирмаганини ҳамда кўпчилик бўлиб унга куч ишлатилганини айтмоқда.\nЎша куни иш юзасидан Шаҳзод деган ўртоғим билан кетаётган эдим, дейди С.О. Кейин Шаҳзод дўконга кириб чиқди. Машинани ҳайдаётган пайтим лицензия ходимлари келишиб, ҳужжат сўрашди. Кимсиз, ўзингизни таништиринг , дедим. Ўзларини таништиришмади. Шунда улардан бири ўдағайлаб машина калитига ёпишди. Кейин булар ким экан деб қўрққанимдан машинани ҳайдаб кетдим. Ҳақиқатдан ҳам ходимлардан бири машина капотига чиқиб олганди. Кейин 100 метр юриб тўхтадим, улар ортимдан келиб кўпчилик бўлиб уриб ташлашди. Кейин мени урган ходимни давлат рақами 330 КАА бўлган автомобилда олиб кетишди.\nҚашқадарё транспорт бошқармаси бошлиғининг сўзига кўра, лицензия ходимини капотида олиб қочиб, унга тан жароҳати етишига сабаб бўлган Spark ҳайдовчисининг хатти-ҳаракати ҳақида ўша куниёқ Қарши шаҳар ИИБ ва прокуратурага маълум қилинган.\n10 апрель куни фуқаро С.О.нинг хатти-ҳаракати ҳақида ИИБ ва прокуратурага маълум қилдик, дейди Улуғбек Эрназаров. Аммо 12 апрель куни ҳайдовчининг қавм-қариндошлари келиб, С.О. ёшлик қилганини айтиб, узр сўрашди. Биз эса ҳайдовчининг ўзи кечирим сўраши лозимлигини айтдик.\nУлуғбек Эрназаровнинг айтишича, агар фуқаро айбини тан олиб кечирим сўраса, бу ҳолат албатта тасвирга олиниб, интернетга жойлаштирилади. Яъни лицензия ходимлари ҳақ эканлигини исботлаш мақсади-да. Демакки, тез орада ижтимоий тармоқларда Spark ҳайдовчиси айбини тан олгани ҳақидаги видео ҳам чиқиб кетса, ажабланиш керак эмас.\nАниқланишича, ўша кунги воқеага ҳаддан ортиқ одам кўп тўплангани боис ҳам лицензия ходимлари Spark ҳайдовчисига нисбатан ҳеч қандай чора кўришолмаган.\nМутасаддилар гапидан маълум бўлишича, 1 майдан эътиборан Қарши шаҳридан Шаҳрисабз туман ва шаҳар, Китоб ва Яккабоғ туманларига йўловчи ташиш учун 10 та автобус қўйилади. Қамаши тумани учун эса 6 та автобус ҳаракатланиши режалаштирилган.\nЧироқчи туманига айни кунда ҳам 6 та автобус қатнаяпти, дейди Улуғбек Эрназаров. Бундан ташқари жорий йилнинг ёз ойида Қарши шаҳрининг марказий кўчаларида йўловчи ташиш учун 30 та замонавий автобуслар келтирилиши мўлжалланган.\nКиритилди: 14:28 13.04.2019. Ўқилди: 2246 марта. Фикрлар сони: 0 та.


Kasalliklar bo'yicha barcha ma'lumot Энг кўп спиртли ичимликни қайси давлат ичади? » DAWO.UZ\n16.05.2017 йил куни Вильнюсда БЖССТ(бутун жахон соғлиқни сақлаш ташкилоти) нинг ноинфекцион касалликлар ва соғлиқни мустахкамлаш бўлимини Европа бюроси директори Гауден Галеа дунёдаги энг кўп спиртли ичимлик ичувчи давлатни айтди. Биринчи ўринни Литва давлати эгаллаб, хар бир фуқарога 16 литр этанол тўғри келар экан. Кейинги ўринни эгаллайдиган давлатлар рўйхати хам келтириб ўтилди:\nЛитва – 16 литр\nБеларусия – 15 литр\nЛатвия – 13 литр\nРоссия ва Польша – 12 литр.\nБу дегани хар бир эркак, аёл, гўдак, қария, ўсмирлар ва ичмайдиганларнинг хаммасини жон бошига 30 тадан ароқ тўғри келади. Яна бир нарса шуки бу официал сотиладиган спиртли ичимликлар миқдори хисобига олинган.\nЗарарли одатлар хақидаги бошқа мақолалар:\nЭнг кашанда давлатни биласизми?\nСпиртли ичимлик (алкогол) хақида 9 нотўғри тушунча!!!\nЭнг кўп спиртли ичимликни қайси давлат ичади.\nЯна бир бор ЧЕКИШ хақида.